19 июнь, 2021, 20:26\nТеглар:Бокс Ўзбекистон | Тўлқин Қиличев | Исроил Мадримов | Муроджон Аҳмадалиев\nБир пайт, уйда қий-чув бошланиб кетди\nSPORTS.uz Бокс бўйича Ўзбекистон терма жамоаси мураббийи - Тўлқин Қиличев билан интервью уюштирди. Қаҳрамонимиз суҳбат давомида бокс ва футбол ўртасидаги фарқни ажойиб тарзда ифодалаб берди.\n- Айтингчи, футбол ва боксга бўлган эътибор қай даражада фарқли? Нима учун ушбу спортларда эришаётган ютуқларимиз ўртасида тафовут бу қадар улкан?\n- Ўйлашимча, фарқ бор. Шунчаки, футбол жамоавий спорт тури. Боксда ҳар бир спортчи рингда ўзи учун ўзи жавоб беради. Ватанпарварлик руҳида катта бўлгани учун рингда катта иштиёқ билан ҳаракат қилади. Ортга йўл йўқ эканлигини ҳис қилади. Футболда бунинг имкони йўқ. 11 хил инсонни бир мақсад сари интилиши мушкул.\n- Ватанпарварлик ҳисси футболда ҳам катта роль ижро этадими?\n- Ҳар қандай спорт турида бу жуда ҳам муҳим. Менимча, 11 хил фикрлайдиган футболчиларнинг барчаси бир хил даражада ватан туйғусига эга бўлмайди. Шу боис, натижа ҳам шу билан боғлиқ.\n- Мураббий сифатида айтингчи, футбол ҳам бокс сингари ривожланиши учун нималарга эътибор қаратиш керак?\n- 90 йилларнинг охирларида япониялик бир бокс мураббийи юртимизга ташриф буюрди. У 2 йил шу ерда истиқомат қилди ва боксимизни ўрганди. Кейин нима бўлди биласизми? Айнан унинг шогирди адашмасам Лондондаги олимпиадада отин медалга эга чиқди. Бу Япония бокс тарихидаги илк Олимпия олтин медали. Ўйлашимча, футболда ҳам ўзимиздан кучлироқ бўлганларнинг иш услубини ўрганиш шарт. Мисол учун, йилига 10 тадан ёш футболчини кучли бешлик клубларига малака ошириш мақсадида юбориш керак. 50 та иқтидор эгаси хорижда фаолият олиб бориши учун мураббийларни ҳам қўшиб жўнатиш, иш ўрганиши учун имконият яратиш керак. Ана шунда, 5-6 йил ичида бизда замонавий футбол нафасини олган камида 50 футболчи бўлади. Бу эса, ўз-ўзидан футболимиз ўсишига сабаб бўлади. Тасаввур қилинг, биргина япон мутахассиси икки йиллик билимини ишга солган холда, Олимпиада медаллига эга чиқмоқда. Бу ёшлар 5-6 йил ичида жуда катта билим олади. Уларни моддий қўллаб-қувватлаб туриш ҳам керак. Кейинроқ, уларнинг ҳеч бўлмаса 5 таси дунё даражасидаги футболчиларга айланиши мумкин. Хорижда қолишни уддалай олмаганлари, ҳеч бўлмаса ички биринчиликда яхшироқ ўйин намойиш этади. Биз якунда барибир фойда кўрамиз. Бу менинг фикрларим, холос. Аслида, футболни мендан яхшироқ тушунадиганлар кўп.\n- Айтингчи, Қозоғистонлик боксчилар билан жанглар нима учун бу қадар катта қизиқишга сабаб бўлади?\n- Бу табиий. Сабаби, рингда икки бокс бўйича етакчи мамлакатлар тўқнаш келади. Ўз бокс мактабига эга гигантлар жанги ҳаммага қизиқ. Аслида, бугунги «олтин авлод» вакиллари Қозоғистондаги мусобақаларда чиниққан. Авваллари бизда фақат "Жексон" хотира турнири ўтказилар эди. Бир йилда атиги битта мусобақа! Қўшниларимиз камида йилига 12 турнир ташкил этар, биз йигитлар билан биргаликда 12 ой ичида уларнинг ҳаммасида иштирок этишга тиришганмиз.\nБир неча йил илгари улар биздан олдинда эди. Ҳозир биз бироз илгарилаб кетдик. Шунга қарамай, ўртада ҳеч қандай адоват йўқ. Рингдан чиққач, йигитлар ўзаро ака-укадек муносабатда бўлади. Уларнинг мураббийлари билан ҳам яхши танишман. Биласизми, бизда туғилган, бизнинг мактабда катта бўлган кўплаб йигитлар Қозоғистон байроғи остида Жаҳон ареналарини забт этган. Ҳатто, Олимпия чемпионлари ҳам бор. Ўз вақтида Қозоғистонда ўқув-йиғин машғулотларини ўтказганмиз. Улар ҳам тез-тез Тошкентга ташриф буюради. Умуман олганда, алоқаларим аъло даражада.\n- Шогирдларингиз океан ортида жанг қилса, кўпинча олдида бўласиз. Бу нима билан боғлиқ?\n- Улар ҳали ёш. Жанг олдидан руҳий устунлик тақдим этиш учун доим етиб боришга уринаман. Баъзан, мени кўриб улар йиғлаб юборади. Ватан соғинчи ёмон, спортчиларни қийнаб қўяди. Агар уйингиздан узоқда, бегона юртларда юрсангиз, соғинч нима эканлигини дарров англайсиз. Шундай пайтда, болаликда ётган бешигингизни олиб келишса, кўзларингиздан ёш чиқиб кетади. Агар оғир кунларда ёнингизда турган мураббийингиз келса, қандай ҳислар сизни қамраб олишини бир тасаввур қилиб кўринг!\nМен шунчаки, йигитларга далда бўлиш учун жанг пайти етиб боришга ҳаракат қиламан. Уларни қўллаб-қувватлайман, далда бўламан. Афсуски, Муроджоннинг чемпионлик жанги чоғи ёнида бўла олмадим. Шундай бўлсада, уйда ўтириб томоша қилдим. Рефери ғолибни аниқлаш мақсадида микрофонни ҳакамларга бергач, юрагим тўхтаб қолай деди. Адашмасам, биринчи ҳакам Романнинг ғалабасини қайд этди. Кейинги ҳакам Аҳмадалиевни кучлироқ деб ҳисоблади. 3 ҳакамнинг фикрини эшитишга юрак дош бермади. Хонадан чиқиб кетдим, лекин қулоғим телевизорда. Бир пайт, уйда қий-чув бошланиб кетди. Тўғриси, нималарни ҳис қилганимни айтиб беришим мушкул.\nИнтервьюни тўлиқ видео шаклида SPORTS.uz нинг «You Tube»даги расмий саҳифасида тез кунда томоша қилишингиз мумкин.\nБизни боксга бойвоччалар болаларини олиб келишмайди, олиб келишса хам ундай болалар иккита зарбадан кийин ўзлари қочиб кетишади.Шуни учун боксимизда хақиқий еркаклар ўз ўзидан сараланиб қолади....ДЕМАЙСИМИ ТЎЛҚИН АКА.\nЎзбекистонлик футболчилар Ўзбекистонни хақиқий еркатойлари,улар спортчи эмас саёхатчи ва нафс қуллари.\nНега Ўзбекистонда яккакураш туридаги спорт турлари яхши ривожланган-у, нега жамоавий спорт турлари яхши ривожланмаган, шуни тушунмайман. Балки, жамоавий турига ақл ишлатиш ёки аҳиллик кераклиги учундир...\nТўғри айтасиз.Бизда аққил билан ишлайдиган тактик мураббийлар етишмайди.Мана бир мисол; Т/Жмиз футболчилари ўша куни қаерда юришганини ўзлари ҳам,билишмас эди.\nФото Исроил Мадримов ва Муроджон Аҳмадалиев Америка Қўшма Штатларига жўнаб кетди. Жанглар қачонга режа қилинган? (Фото)


Европа Иттифоқи Ўзбекистоннинг сув таъминотига 12 млн евролик кўмак кўрсатади\n20:57 / 15.02.2016\nЕвропа Иттифоқи Ўзбекистон сув таъминотини яхшилаш лойиҳасига 12 млн евро ажратди, деб маълум қилди ЕИнинг Ўзбекистондаги элчиси Юрий Штерк.\nШтеркнинг айтишича, лойиҳа доирасида ўзбекистонлик маҳаллий ҳокимият идоралари, фермерлар ва хусусий тадбиркорлик билан ҳамкорликда Европа ноу-хау ва технологиялари билан бўлишиш кўзда тутилган.\nДастур 4 йил давомида амалга оширилади. ЕИ пул маблағлари замонавий сувни тежовчи технологияларни сотиб олиш, Ўзбекистоннинг Амударё ва Сирдарё ҳавазаларида жойлашган 5 та вилоятда сув захираларини узатиш ва назорат қилиш инфратузилмасини тиклаш ва ривожлантиришга қўналтирилади.\nДастурнинг техник маслаҳатчилари бўлиб ЕИ давлатларининг сув захираларини бошқаришга ихтисослашган ҳукумат агентликлари чиқмоқдалар.\n2015 йил июлда ЕИ Ўзбекистонга 2014-2020 йилларда кўрсатиладиган ёрдам ҳажмини 168 млн доллар миқдорида тасдиқлаган. Бу пуллар суғориш инфратузилмаси, агробизнесга тикланувчи энергия манбаларини татбиқ қилиш, ҳудудларда янги иш ўринларни яратишга кўмаклашишга ажратилган.


Коттежлар - Krokus Park\n© Krokus Park 2020\n4 ўринли коттедж (таунхаус)\nХафта куни (якш-чорш)\nДам олиш куни (жум-шан)\nЎзининг биринчи каватида буткул жихозланган ваннахона ва мехмонхона жойлашган, 4 ўринли 2 сатхли коттедж. Мехмонхона юмшок мебель, журнал столчаси, совуткич, электр-чойнак ва FULL HD плазмали телевизори билан жихозланган. Ваннахона ва хожатхона шахсий гигиена учун энг зарурий анжомлар билан таъминланган. Иккинчи каватда иккита ухлаб, дам олиш хоналари ўрнашган.\nХар бир коттеджга, хордик чикариш ва овкатланиш мумкин бўлган, айвон ёки сўри бириктирилган.\n7-8 ўринли коттедж\n7 ўринли коттеджларнинг биринчи каватида кираверишида дахлизга эга бўлган, катта мехмонхона, 1 ухлаш хонаси, ошхона, хожатхонага эга бўлган (каердаки ўзига парвариш ва пардоз-андоз учун барча анжомлар мажуд бўлган) ваннахона жойлашган. Ошхона совуткич, микротўлкинли печь, идиш-ювғич ва электр-чойнаклар билан жихозланган. Мехмонхонада плазмали Full HD телевизор, юмшок мебель, журнал столчаси ва тушлик учун столчалар ўрнашган.\nИккинчи каватда 3 та ухлаш хонаси ва хожатхонага эга бўлган, ваннахоналар жойлашган.\n9 ўринли коттедж\n9 ўринли коттеджларнинг биринчи каватида катта мехмонхона, 1 ухлаш хонаси, ошхона бурчаги, хожатхонага эга бўлган, ваннахоналар ўрнашган. Мехмонхона юмшок мебель, журнал столчаси ва плазмали Full HD телевизор билан жихозланган.\nОшхона совуткич, микротўлкинли печь, шдиш-ювгич, электр-чойнаклар билан жихозланган. Ваннахона ва хожатхона зарурий пардоз-андоз ва ўзини парваришлов анжомлари билан таъминланган.\nИккинчи каватда – 4 ухлаш хонаси ва хожатхонага эга бўлган, ваннахона бор.\n8 ўринли VIP коттедж\n8 ўринли коттеджларнинг биринчи каватларида киравериш дахлизига эга бўлган, катта мехмонхона, 1 ухлаш хонаси, ошхона, 1 хожатхонали (кайсиларки, зарурий пардоз-андоз ва ўзини парваришлов анжомларига эга) ваннахоналар жойлашган.\nОшхона совуткич, микротўлкинли печь, шдиш-ювгич ва электр-чойнаклар билан жихозланган. Мехмонхонада плазмали Full HD телевизор, юмшок мебель ва тушлик учун стол жойлашган.\nИккинчи каватда – 3 ухлаш хонаси ва 2 хожатхона мавжуд.


1. Зотилжамсимон босқичда – БСМнинг ўткир даврида рентгенда соялар шакли ҳар хил бўлади. Баъзи ҳолларда соя унча қуюқ бўлмайди ва қовурға, мушаклар ва кўкрак қафасининг юмшоқ тўқималаридан ажратиш қийин бўлади. Бошқа ҳолларда соя ва унинг чегаралари аниқ кўринади. Бронхолобуляр бирламчи ўчоқ тавсифига кўра, орқада ва олдинда жойлашган ўпка майдонидаги қон-томир ва бронхиал тасвирга туташиб кетади. Шунинг учун соялар чўзилгандек ва чегараси ноаниқ кўринади. Кўпинча бирламчи сил мажмуасининг зотилжамга ўхшаш каттароқ яллиғланиши (битта бўлакча билан чегараланмаганлари) рентгенологик аниқланади. Регионар лимфа безларидаги ўзгаришлар қўшимча рентгенографиядаги белгилар яққол кўринади.\nЗотилжамга ўхшаш каттароқ яллиғланишлар 3-4 см. ёки бундан катта бўлиб, кўп бўлакчали (полисегментар) жойлашиши ёки ўпканинг бир бўлагини (лобит) эгаллаши мумкин. Айрим ҳолларда топографик жараён медиал майдонда жойлашган бўлса, кенг юрак қон-томири билан беркилса, аниқланмай қолиши мумкин. Жараён маркази ўпка илдизи олдида ёки орқасида ва тасвир нафас чиқариш вақтида олинган бўлса, илдиз кенг ва зич бўлади. Ўпканинг пастки базал қисмида синусларнинг олдинги ва орқа томонидан диафрагма ҳамда қорин бўшлиғи аъзолари сояси билан беркилиб турганда ҳам худди шу ҳолат кузатилади. Зотилжамсимон каттароқ яллиғланиш сояси камдан-кам ҳолларда юмалоқ, кўпинча учбурчак ва овал шаклда бўлади. Бирламчи зотилжам фокуси сояларининг қуюқлиги жараённинг тарқалганлигига қараб, ҳар хил бўлади, фокус қанча кичкина бўлса, соя ҳам шунча очроқ, фокус қанча катта бўлса пневмоник фокуснинг сояси шунча қуюқ бўлади. Ёш болаларда специфик жараёнлар катта бўлиб, ўпканинг ёшга қараб тузилиши сабабли, лобар ҳолатга ўтади, чунки лимфа тирқишлари тешиклари кенг, зич бўлмаган бириктирувчи тўқима тўсиқлари лимфа томирларига бой, бу эса, ўз навбатида, болаларда кенг перифокал жараённи зўрайтиради (А. И. Струков, В. И. Пузик). Бола қанча ёш бўлса, специфик жараён шунчалик катта бўлиб, оғир кечади.\nЗотилжам босқичида рентген тасвирда БСМнинг учта компоненти (қисми) аниқ кўринмайди. Ўпкадаги яллиғланган соя (ўпка аффекти) илдизга туташиб кетади.\n2. Сўрилиш босқичида – атрофдаги яллиғланиш ташқаридан марказ томон аста-секин камайиб боради, ўпкада соя ҳажми кичраяди, ўпка тасвиридаги ўзгаришлар тўрсимон, уясимон бўлади. Бу ҳолат қўшимча соялар, яъни қон-томирлар, бронхлар ва оралиқ тўқималарнинг қалинлашиши туфайли юзага келади, икки қутбли соя пайдо бўлади, перибронхиал зичланиш аниқроқ кўринади, бирламчи аффект яққол кўзга ташланади. Сояларнинг қуюқлиги бир хил бўлиб, устма-уст тушган қовурғалар сояси орасидан осонлик билан аниқланади, илдиздаги катталашган лимфа безлари аниқ кўринади. БСМнинг учта компоненти яққол билинади.\n3. Зичланиш босқичида – бирламчи ўпка ўчоғининг зичланган сояси рентгенологик текширишда топилиши билан тавсифланади. Бу вақтда бирламчи ўчоқ кичраяди ва чегаралари аниқ бўлади, зичланган сояда жуда кичкина увоқларга ўхшаган қаттиқ киритмаларни аниқлаш мумкин.\nБСМнинг зичланиш босқичида ўпка илдизидаги регионар лимфа безларида кальций тузларининг чўкиши ва чандиқланиш намоён бўлади.\n4. Оҳакланиш босқичи ёки Гон ўчоғи ҳосил бўлиши. Ўпкада бирламчи ўчоқнинг оҳакланиши даврида катталиги 5-10 мм.дан ошмайдиган, кўпинча овал ёки чегаралари нотекис, қиррали соя аниқланади. Гон ўчоғининг ҳосил бўлиши учун 2-3 йил керак бўлади.\nҚаттиқланиш босқичига нисбатан, бу босқичда, сузмасимон моддалар ярим соя ҳолатида кўринмайди. Сўрилаётган бирламчи ўчоқнинг чегаралари емирилиб, Гон ўчоғи ўзининг бир хиллигини йўқотиб, бўлакларга бўлинади, бутунлай сўрилиб кетиши мумкин. Гон ўчоғи ҳосил бўлаётган даврда ўпка илдизидаги регионар лимфа безлари кейинроқ оҳакланади.\nАсоратли БСМ – бу ҳолат бола тез-тез шамоллаб турса, яшаш шароити ёмон бўлса, бошқа бир касаллик қўшилса, хирургик муолажалар ўтказилганда, МНТ зарарланиши ва ташқи ёки ички омиллар организмнинг иммунбиологик ҳолатини сусайтиришга сабаб бўлса, БСМ ривожланишида турли асоратлар пайдо бўлиши, хуружлар қайталаши, касаллик 3-4 йилга чўзилиши мумкин.\nБСМнинг асоратларидан бири ўчоқнинг емирилиши ва бирламчи ковак ҳосил бўлишидир. Бу вақтда боланинг аҳволи ёмонлашади, тана ҳарорати кўтарилади, ҳоли қурийди, тез-тез йўталиб, балғам ташлайди. Бирламчи ковак (рентгенограммада ковак деворлари юпқа – ҳозирча фиброз йўқ) бронх билан боғланади. Ковак нотўғри шаклда ички деворлари бутага ўхшаш, кемтиклар ва ҳажми ҳар хил бўлиши мумкин. Ковак ҳосил бўлганда ўпка товуши бўғиқ бўлади, нам хириллаш эшитилади. Перкуссияда тимпаник товуш аниқланади. Бемор балғамида сил микобактериялари топилади.\nПлевритлар кўпинча токсик-аллергик тавсифли ва контакт табиатли бўлади. Бирламчи ўчоқ плевра остида, ўпка илдизи лимфа безлари ва кўкс оралиғи плеврасига ёндашса сил яллиғланиши плеврага ўтади. Плевритлар йирингли, зардобли, фибринозли бўлиши мумкин. Аллергик табиатдаги плевритлар асоратлар қолдирмай, сўрилиб кетади. Контакт плевритлар оғирроқ ўтиб, аллергик плевритга қараганда заҳарланиш белгилари билан кечади, сўрилгандан кейин қалинлашган қатламлар қолади.\nҚон туфлаш ёки қон оқиши – бирламчи ковак ҳосил бўлганда ва сузмасимон моддалар ҳамроҳ томирларни емирганда юзага келади.\nҲар хил ҳажмли ўпка ателектази.\nБСМда ателектазнинг ривожланиш сабаблари:\n* катталашган лимфа безининг бронхни босиб қўйиши;\n* ўзига хос яллиғланишнинг бронхлар деворига ўтиб, уларнинг тешикларини беркитиб қўйиши;\n* сузмасимон модда зарарланган лимфа безини ёриб, бронхнинг тирқиши беркилиб қолиши рўй берса.\nДиссеминацияланган сил ривожланиши. Казеоз масса бирламчи ўчоқдан ёки лимфа безидан бронхга тушса, тарқалиб, бронх орқали бир томонлама ёки илдиз олди зонасига ўтади. Сил микобактериялари оралиқ тўқимага казеоз ўчоқдан ўтиб, лимфа йўллари орқали тарқалиши мумкин.\nСил таёқчалари қон орқали гематоэнцефалик тўсиқдан ўтгач, сил менингити ривожланади.\nБСМ ҳолдан тойган организмда сурункали ҳолатга ўтиб, тўлқинсимон хуружлар билан кечади, бу даврда беморнинг аҳволи ёмонлашиб, тана ҳарорати кўтарилади, умумий заҳарланиш кучаяди, лекин хуруж сезиларсиз ўтиши ҳам мумкин. Рентгенограммада калцинатлар атрофида перифокал яллиғланиш кузатилиши мумкин. БСМнинг сурункали ўтиши натижасида сил жараёни бошқа ички аъзоларга ўтиши эҳтимол.\nПлевра остидаги ўчоқнинг плевра бўшлиғига ёриб чиқиши натижасида спонтан пневмоторакс кузатилиши мумкин.\nЗичланиш даврида атрофдаги яллиғланиш сўрилиб, бирламчи ўпка ўчоғи дағал қўшма тўқима билан ўралади ва ўсмага ўхшаб кетиши мумкин, ана шу – бирламчи туберкуломадир.\nКазеоз зотилжам. Ўпка тўқимасининг гиперергик яллиғланиши, юқори патоген ва вирулентли сил таёқчаларининг кўп тушиши натижасида пайдо бўлади. Силнинг бу тури билан оғриган беморларнинг кўпчилиги дунёдан кўз юмади. Касаллик ўткир бошланади, тана ҳарорати кўтарилади, заҳарланиш жуда кучаяди. Беморнинг кўкрак қафаси оғрийди, йўталиб, балғам ташлайди, ҳансираб туради, титраб-қақшайди, иштаҳаси йўқолади, салга чарчаб қолади, терлайди. Объектив текширганда перкутор товуш жуда бўғиқ, бронхиал нафас, ҳар хил калибрдаги нам хириллашлар, қон таҳлилида гипохром анемия, лейкоцитоз, нейтрофилларнинг кескин чапга силжиши, лимфопения, эозинофилия, ЭЧТнинг жуда тезлашиши кузатилади. Балғамда, эластик толалар тўпланади. Туберкулин синамалари суст мусбат ёки манфий бўлади. Рентгенограммада – аввал сал қоронғилашиш, сўнгра жуда қоронғилашиш ўпканинг бир қисмини эгаллаши мумкин, худди шу жойларда сал оқарган ёки катта ковакларнинг ноаниқ чегаралари бўлади. Жараён зўрайиб боргани сари, у ёки бу ўпкада бронхоген метастазлар пайдо бўлади.\nАсоратли бирламчи сил мажмуасининг оқибатлари\nБСМнинг аслига қайтиш жараёни 3-4 йилгача давом этади. Кўпинча безли компонентнинг нотўлиқ оҳакланиши рўй бериб, бирламчи ўчоқда қуруқ казеоз соялар қолади, бола ўзини яхши сезишига қарамай, вақти-вақти билан сил микобактерияларини ажратиб туради. Асоратли БСМга оҳакланиш табиатли бўлиб, бу ҳолат тутга ўхшаш кўп ўчоқларда кузатилади. Бемор антибактериал давргача, БСМнинг асоратларидан – ўпканинг диссеминацияли сили, казсоз зотилжам, менингит ва ҳоказолардан сўнг нобуд бўлган. Ҳозирги вақтда касалликнинг нисбатан енгилроқ кечиши кузатилаяпти.\nКўкрак қафаси ичи лимфа\nСил касаллигининг замонавий патоморфози натижасида болаларда ривожланган бирламчи сил касалликлари турлари орасида охирги 5 йилликда кўкрак ичи лимфа безлари сили 47,7 фоиздан 60,4 фоизни ташкил қилмоқда.\nСил таёқчалари лимфа безларига, кўпинча, лимфа қон-томири орқали келиб жойлашади ва зарур шароит мавжуд бўлган ҳолатда патологик жараённи ривожлантиради. Кейинчалик силнинг яллиғланиш жараёни лимфа безларига яқиндаги аъзолар, тўқималарига (бронхлар ва ўпка тўқималарига) контакт орқали ўтади. Анатомик тасвири жиҳатидан кўкрак ичи безлари қуйидаги гуруҳларга бўлинади:\nЛимфа безларидаги специфик яллиғланиш жараёни бошқа жойга тарқалмаслиги мумкин. Лимфа безларидаги яллиғланишнинг ҳажми, чуқурлиги бевосита сил таёқчаларининг миқдорига, касаллик қўзғатувчисининг кучига ва одам организмининг чидамлилиги қанчалик ривожланганига боғлиқ. Силнинг яллиғланиши туфайли, катталашган лимфа безларида (казеоз) сузмасимон йиринг ҳосил бўлса, бронх деворини тешиб, бронхлар орқали ўпканинг соғлом жойларига тарқалади ва ўпкани тарқоқ ҳамда бронхлар сили ривожланишига олиб келади, бундай вазиятларда бемор йўталиб, балғам ташлаш орқали сил таёқчаларини ажратади.\nБолаларда катталашган лимфа безлари бронхларни сиқиб, ўпка тўқимасининг пучайишига (коллапси ёки ателектазга) олиб келади.\nБолаларда кўкрак ичи лимфа безлари сили ҳар хил клиник – рентгенологик кўринишда кечиши диагноз қўйишда қийинчилик туғдиради. Касалликнинг клиник манзараси сил жараёнининг турига, даврига ва ҳажмига боғлиқ.\nПатоморфологик жараённинг сифатига (турларига) қараб, кўкрак ичи лимфа безлари силининг кичик, яллиғланган ва шишсимон (ўсмасимон) турлари тафовут қилинади. Кичик турлари белгиларсиз ёки камлиги билан намоён бўлади, ўпка жароҳати белгилари билан кечадиган турлари (бронхлар, висцерал плевра варағи шикастланиши билан кечадиган) асорат кузатилади.\nКасалликнинг яллиғланган ва шишсимон (ўсмасимон) турлари, кўпинча, йўтал, ҳароратнинг кўтарилиши, озиб кетиш, иштаҳасизлик, терлаш каби белгилар билан кечади. Кўкрак ичи лимфа безлари силини аниқлашда рентгенологик текширув катта аҳамиятга эга.\nКўкрак ичи лимфа безлари силининг кичик турида рентген суратида унча катталашмаган 0,5-1,0 см.гача бўлган лимфа безлари яққол кўринмайди, фақат томографияда аниқланади.\nРентгенологик текширувда лимфа безлари атрофида (перифокал) яллиғланиб, лимфа суюқлиги димланиши натижасида ўпка илдизлари кенгаяди ва 2-2,5 см.ни ташкил қилади, ўнг томондаги асосий бронх расми кўринмайди.\nЎсмасимон (шишсимон) турида рентген суратида 2,0 см. ва бундан катта лимфа безларининг чегаралари аниқ кўринади.\nКўкрак ичи лимфа безлари сили қуйидаги касалликлар билан тафовут қилинади:\n* бронхит, сурункали зотилжам;\n* тимомегалия, тимома (айрисимон без ўсмаси);\n* кўкс оралиғи (медиастенал) хавфли ўсмаси;\n* дермоид кисталар, тератома;\n* аорта аневризмаси;\n* носпецифик аденит.\nБронхит, сурункали зотилжамда клиник-рентгенологик ўзгаришлар 2 ҳафта давомида сўрилиб кетади. Тимома гўдакларда учрайди, белгиларсиз кечади. Катталашган айрисимон без нафас йўлларини сиққанда, бирданига боланинг нафаси сиқиб, кўкариб кетади, лекин бу ҳолат тез ўтиб кетади.\nРентгенологик текширувда кўкс оралиғининг юқори қисмида бир ёки икки томонлама интенсив учбурчак шаклида гомоген ўзгариш намоён бўлади. Бемор йўталганда, ютинганда ёки чуқур нафас олганда рентгенда юзага чиқмайди.\nДермоид кисталарда – патанатомик кўринишда учта тери қатламлари тер ва ёғ безгалари, соч толалари, тиш ва суяк, нерв тўқималаридан иборат бўлади. Дермоид кисталар кўкс оралиғи олдида пастда жойлашиб, кўкс оралиғининг ассиметриясига олиб келади.\nСаркоидозда рентгенда икки томонлама лимфа безларида калцинатлар бўлади. Калцинатлар нафақат лимфа безларида, балки бронх, трахея деворларида 29-30 фоиз беморларда кузатилади.\nКлиник кечишида периферик лимфа безлари катталашади. Гистологик текширишда гранулёмалар ичида некроз тўқималар топилмайди.\nЛимфогранулёматозда – туберкулин синамаси манфий натижа беради. Беморларнинг кўкрак қафаси ва оёқлари қаттиқ оғрийди.\nБўйин ва ўмровнинг юқорисида периферик лимфа тугунлари 90-95 фоиз катталашади ва пайпаслаганда тахтадек қаттиқ бўлади, йирингламайди ва оғрийди.\nЛимфогранулёматозда қон таҳлилида камқонлик, лейкоцитоз, нейтрофилия, лимфопения (кучаяди) ва эозинофилия кузатилади, сил касаллигида эса чуқур ўзгаришлар бўлмайди.\nРентгенологик манзараси: лимфа безлари икки томонлама симметрик жойлашган шишсимон, полициклик чегарали, шунинг ҳисобига кўкс оралиғининг юқори қисми кенгайиб, медиастенал плевра қавати қалинлашиб, "қувур"симон кўринишда бўлади, ассиметрик ҳолат камдан-кам учрайди.\n№ 37, 17.09.2010 « орқага


Ўзбекистоннинг Москвадаги элчихонаси олдида одатда ҳеч кимни кўрмайсиз... Лекин элчихонадан сал нарироқда жойлашган Ўзбекистон консуллиги дарвозаси олдида доим тумонат одам.\nБу ерда одам шу қадар купки майда-чуйда бизнес қилишга ҳам имкон топилади. Кимдир қайноққина сомса сотган, бошқаси севимли ўзбек хонандаларининг - сифатсизроқ ва қалбакироқ бўлса ҳам - дискларини кўз-кўз қилган, учинчиси кун бўйи туриб толиққан ФУҚАРОЛАРГА иссиқ чой узатган... Бозор! Нақд ўзимизнинг Қўйлиқ бозори!\n“Акалар-опалар! Бир сўмдан ёрдам қиворинглар! Кўчада қолиб кетдим...” Оқ спорт кийимидаги хоразм шевасида гапираётган бу йигит консуллик олдидаги “бозор”да тиланчиликни касб қилиб олган, кўринади.\nЎзбекистоннинг Москвадаги элчихонаси олдида\nДеворга ёпиштирилган “Қариси бор уйда - париси бор!”, деган ёзуви бор плакат тагидан бир неча киши баҳслашяпти.\nҚўлида иккита телефони бор бир йигитча “Москва-Тошкент-Москва” йўналиши бўйича барча қулайликларга эга Мерседес автобусларида уйгача саёҳат қилишга таклиф қилиб турибди. “Қачон жўнайди автобусингиз?” деган саволга у кулиб “Ака, ҳар куни тўлиб кетяптику. Боришга улгурмасдан олиб кетишади!”, деб жавоб беради.\nЯна бир неча киши ҳужжатларнинг истаган туридан: қайд қилиш, ишга рухсатнома, “медкнижка”, патент, паспортга муҳр каби қоғозларни тайёрлаб беришади. Зарурат туғилса маҳаллий “усталар” ҳатто паспортларни ҳам тайёрлаб бериши мумкин. Албатта, қалбаки...\nКерак бўлса, навбатга ҳам турмасдан консуллик ичкарисида барча масалаларни ҳал этиб берадиган одамлар ҳам топилади.\nГоҳ-гоҳ дарвоза ортида дағал овозда кимдир “Қаёққа кетвонсанла, молга ўхшаб?! Бир сафга тизилиб тур, бўлмасам ўтмайсан бирортанг!”, дея бақириб қолади.\nДарвоза очилиши билан одамлар ичкарига ёпирилади. Барзанги йигитларнинг кучи етмасдан туртиб-суриб яна эшикни ёпиб олади.\nИчкаридан бахтли лотерея эгалари чиқиб келади! Юзларида табассум: “Худога шукур! Олдим!”.\nЯна биров жаҳли чиқиб, дарвоза томон сўкиниб қолади... Ишқилиб, жуда томошабоп жой-да, ўзиям...\n“Ксерокопия керакми? Қоғоз керакми? Арзонгина уй-жой қилиб берайми? Такси хоҳлайсизми?”... Ўзбекистон элчихонаси нарироғидаги консуллик олдида бизнес қайнаб ётибди.\nБир акахон келиб, “Нима ҳожатингиз бор, биродар?”, деб сўраб қолди. Яъни у ҳар қандай ҳожатимни чиқариши мумкин!\nЯшавор, ўзбек! Кам бўлма!


СамДТИ 2-клиникаси мутахассисларининг қишлоқ аҳолисига оталиқ ёрдами » «Қўшчинор» газетаси\nДемонстрационный сайт » Асосий янгиликлар » СамДТИ 2-клиникаси мутахассисларининг қишлоқ аҳолисига оталиқ ёрдами\nЎзбекистон Республикасининг ижтимоий-иқтисодий ривожлантиришнинг 2022-2026 йилларга мўлжалланган тараққиёт стратегиясининг 2022 йил “Инсон қадрини улуғлаш ва фаол маҳалла йили” Давлат дастурида аҳолини саломатлигини мустаҳкамлаш, соғлом турмуш тарзини шакллантириш борасида тиббиёт ходимлари олдига қўйган вазифаларни амалга оширишга киришди.\nШу мақсадда СамДТИ дипломдан кейинги таълим факультети болалар хирургияси, анестезиологияси ва реаниматологияси кафедраси профессори Ж. Шамсиев бошчилигида юқори малакали мутахассислардан иборат иккита ишчи гуруҳ 2022 йил 24 март куни Тойлоқ туманида бўлиб, туманнинг олис қишлоқларидан туман кўп тармоқли марказий поликлиникасига таклиф этилган болаларни тиббий кўрикдан ўтказишди. Бунда асосий эътибор хирургик касалликлари бор ва туғма нуқсонли болаларни аниқлашга қаратилди. Ишчи гуруҳлари таркибида болалар хирурглари, УТТ мутахассиси, болалар гинекологи ҳам иштирок этишди.\nЧуқурлаштирилган тиббий кўрик билан жами 200 дан ортиқ болалар қамраб олинди. Кўрик пайтида хирургик касалликлари бўлган 23 та бемор болалар аниқланиб, уларни Болалар хирургияси марказида соғломлаштириш тавсия этилди.\nСамДТИ дипломдан кейинги таълим\nхирургияси, анестезиологияси ва реаниматологияси\n1-сон болалар хирургияси\nкафедраси катта ўқитувчиси.\nҲАМКОРЛИК – ТАЪЛИМ САМАРАДОРЛИГИНИ ОШИРИШГА ХИЗМАТ ҚИЛАДИ\nТуман ҳудудидаги юридик ва жисмоний шахсларга тегишли автомототранспорт воситалари ва уларнинг тиркамаларни мажбурий техник кўрикдан ўтказиш тўғрисида\nШАҲЗОДЖОН – ОСИЁ ЧЕМПИОНИ!\n"Ташаббусли бюджет"да ғолиб бўлган объектлар таъмирланмоқда\nХусусий ажрим муҳокамаси\nКОЛЛЕЖ — РЕСПУБЛИКАДА ЭНГ ЯХШИЛАР САФИДА\nJurnalist va blogerlar uchun musobaqa\nQadrli Toyloq tuman yoshlari!\nЁШЛАР КУНИГА БАҒИШЛАНДИ\nТОЙЛОҚЛИКЛАР ҲАМ ФАОЛЛИК КЎРСАТИШДИ


“Мен олтмиш яшар қизман” 20-09-2021, 11:36 | Zamin.uz\n19:48 / 19.02.2021\nБир аёл доктор Мустафо Маҳмудга хат ёзибди. Ҳасрат тўла мактубга аллома шундай жавоб берганки... ўқиб, ибрат оламиз, холос...\n“Мен олтмиш яшар қизман. Уч авлод устида кўприк бўлиб умрим ўтди. Муҳаббат нималигини, турмушга чиқиш нелигини билмай ўтдим.\nЎн ёшимда укамни кўтарар, унга қўшиқлар айтиб берар эдим. Ўттиз ёшимда шу укам уйланди. Энди унинг болаларини кўтара бошладим. Унинг болалари ҳам уйланди. Энди ҳориган кўксим устида уларнинг болалари ётар эди. Қолган умрим шулар билан ўтади шекилли...\nСиз олтмиш йил чанқоқ ҳолда қирғоқда яшаш нелигини билмайсиз. Буни англашингиз мумкин эмас. Чунки сиз буни тажриба қилиб кўрмагансиз. Сиз эркак кишисиз. Ёшлигимда эркаклар кўча, мактаб учун яратилган. Аёллар эса ошхона учун яратилган дейишар эди.\nОтамнинг иқтисодий ҳолатлари ўртача эди. Фарзандларини универститетда ўқитишни орзу қилар эдилар. Онам вафот этганларидан сўнг бу орзунинг бадали мен бўлдим. Уйдан чиқа олмай қолдим. Пиширар эдим, ювар эдим, кафелларни артар эдим. Қисқаси ходимага бериладиган маошни сақлаб қолиб отамга ёрдам берар ва унинг орзуларини амалга ошишига кўмаклашар эдим. Ёш авлод университетга кириши, таълим олиши ва "биз эркаклармиз" дейиши учун гўшт ва қонидан тўлайдиган тўлов бўлдим.\nМен бу фидокорликдан бахтиёр эдим. Мен кўксимда тарбия топган уч авлоднинг бокира онаси эдим. Аммо ҳозир атрофимдаги олам ўзгариб қолган. Ўзимни бегона оламдаги бегона инсондек ҳис қилаяпман. Бунда сафсата, ғурур, севги, худосизлик ва бойлик лиқ тўла.\nЎзим тарбия қилган, ёшлигимни ва умримни уларга берган қизлар ва болалар менга бир буюм ва эски нарса сингари боқишади. Мени масхара қилишади. Чунки мен уларнинг замонидан, сиёсатдан, севгидан бехабарман. Устимдан кулишади.\nОшхонадаги ҳукмронлигим ҳам тугаган. Уни янги ошпаз эгаллаган. Дераза олдига келиб ҳеч кимга сездирмасдан йиғлаб оламан. Битта нарсага эга бўлишни ҳоҳлар эдим. У қадр... Аммо шунга ҳам эга бўла олмадим. Қанчалар бахтсизман...”\nДоктор Мустафо Маҳмуд бу аёлга жавоб беради:\n"Азиз она! Замонадан, сиёсатдан ва муҳаббатдан хабардор қизларингиз аслида муҳаббатдан ҳеч нарсани тушунмас экан. Улар сизга хизматкор бўлишга ҳам лойиқ эмаслар. Муҳаббат бу сиз, эй она! Сиз шарафсиз, фидокорликсиз ва фазилатсиз. Сиз янги авлод учун тўлов бўлишга рози бўлдингиз. Улар сизнинг қўлингиздан олган илм, маданият ва ҳуррият сармоясига бадал бўлдингиз. Бу сафсаталар бариси сизнинг дастурхонингиздаги увоқлардир. Агар улардан азият кўрган бўлсангиз, улар сизга оқ бўлишган бўлса сиз уларни кечиринг. Бу пайғамбарлар одати ва зийнатидир. Сизга буюк нарса бунёд қилган аёл эканингизни ҳис қилишингизни ўзи кифоя қилади. Мен сизга таъзим қилиб, қўлингизни ўпаман, эй покиза Марям!"\nМустафо Маҳмуднинг "Ошиқлар эътирофи" китобидан\nЯнгиликлар » Жамият » “Мен олтмиш яшар қизман...”


"Дўппи-2016": Мўминжонов ва Жабборов кимга овоз беришди? | "NAVBAHOR" FUTBOL JAMOASINING RASMIY WEB SAHIFASI\n"Дўппи-2016": Мўминжонов ва Жабборов кимга овоз беришди?\nЮртимизда фаолият юритаётган “championat.asia” сайти уч йилдан бери олий лига клублари бош мураббийлари ва сардорлари ўртасида йилнинг энг яхшиларини аниқлаш мақсадида "Дўппи" танловини ўтказиб келмоқда. Бугун 2016 йил якунлари бўйича ўтказилган танлов якунлари эълон қилинди. Унга кўра “Локомотив” жамоасида фаолият юритаётган Мирко Йеличич энг яхши мураббий номинациясида ғолибликни қўлга киритди. Ўзбекистоннинг энг яхши футболчиси номига “Краснодар” клуби ва терма жамоамиз ярим ҳимоячиси Одил Аҳмедов лойиқ кўрилган бўлса “Локо” ҳужумчиси Тимурхўжа Абдуҳолиқов олий лиганинг энг яхши футболчиси деб топилди.\n“Дўппи” танловида жамоамиз бош мураббийи Илҳом Мўминжонов ва жамоа сардори Дилшод Жабборовлар ҳам ўз овозлари билан иштирок этишди. Мухлисларимизни вакилларимизни кимларга овоз беришгани қизиқтириши табиий ҳол. Мўминжонов Ўзбекистоннинг энг яхши футболчиси номинациясида Одил Аҳмедов, Виталий Денисов, Сардор Рашидовларга овоз берди. Олий лиганинг энг яхши футболчиси номинациясида бош мураббийимиз Тимурхўжа Абдухолиқов, Жалолиддин Машарипов, Элдор Шомуродовлар номоздини кўрсатган бўлса мураббийлар ўртасидаги сўровда Рўзиқул Бердиев, Сергей Лушан, Жамшид Саидовларга овоз берган.\nДилшод Жабборов эса Ўзбекистоннинг энг яхши футболчиси сўровида Одил Аҳмедов, Виталий Денисов, Александр Гейнрихларга овоз берди. Олий лига футболчилари орасидан эса Элдор Шомуродов, Тимурхўжа Абдухолиқов, Жалолиддин Машариповлар номзодини кўрсатган бўлса мураббийлардан Мирко Йеличич, Рўзиқул Бердиев ва Жасур Абдураимовларни қайд этган.


OzodDayjest: Таниқли биолог ўзбек олимлари нега Нобель мукофоти ололмаслигини айтди\n17 январ 2021, Тошкент вақти: 16:27\nТошкентдаги илмий тадқиқот институтининг ташландиққа ўхшаган биноси.\nТоғли Қорабоғ масаласида Ўзбекистоннинг расмий позициясига ойдинлик киритилди. Тележурналист Ирода Носирова қора рўйхатга тушгани ҳақида гапирди. Жорий ҳафта матбуот шу каби воқеалар ҳақида хабар берди.\nСиёсатшунос: “Ўзбекистон Тоғли Қорабоғ масаласида тўлиқ Озарбайжон томонда”\nСиёсатшунос Камолиддин Раббимов бугунги куннинг энг муҳим воқеаси – Озарбайжон ва Арманистон зиддияти бўйича расмий Тошкентнинг позицияси қандай эканига аниқлик киритди (www.sof.uz, 30 сентябрь).\n“Ўзбекистоннинг Кавказ минтақасидаги геосиёсий қарашларига хос бир неча нуқтани эслатиб ўтмоқчиман: 1) Ўзбекистоннинг барча МДҲ давлатларида элчихоналари, фавқулодда ва мухтор элчилари бор. Фақат битта давлат – Арманистон ҳудудида элчихона мавжуд эмас. Ўзбекистоннинг Арманистон билан алоқаларини таъминловчи масъул дипломатик муассаса Россия ҳудудидаги элчихона ҳисобланади; 2) Ўзбекистон давлат раҳбарлари – Ислом Каримов ва Шавкат Мирзиёев Ўзбекистон мустақиллиги даврида ташриф буюрмаган ягона МДҲ давлати Арманистондир”, - деб ёзади сиёсатшунос.\nҚайд этилишича, Ўзбекистонда 2016 йилда ҳокимият алмашгач, расмий Тошкент Кавказ ҳудудида ўз геосиёсий оҳангини қайта кўриб чиқишга мойил бўлди. Лекин бугунги кунгача Ўзбекистон Арманистон билан алоқаларини юқори даражага кўтаргани йўқ.\n“Кавказ ҳудудида Ўзбекистоннинг ижобий алоқалари ва геосиёсий приоритетини қуйидагича тасвирлаш мумкин: Озарбайжон, Грузия ва Арманистон. Қорабоғ атрофидаги бугунги можаролар фонида, Ўзбекистон ташқи ишлар вазирлигининг баёнотидаги асосий урғу “ҳудудий яхлитлик” бўлди. Бу билан Ўзбекистон оҳиста, лекин тўлиқ Озарбайжон томонида туради” , - деб хулоса қилади К.Раббимов.\nЭслатиб ўтамиз, жорий йил 27 сентябрдан буён Тоғли Қорабоғ ҳудудида Озарбойжон ҳамда Арманистон ўртасида шиддатли қуролли тўқнашув давом этмоқда.\nТаниқли биолог: “Ҳилвираётган, нураётган, шувалаётган бинода ишлаяпмиз!”\nТаниқли ёзувчи ва биолог олим Бахтиёр Абдуғафур Ўзбекистон Фанлар академиясининг Генетика ва ўсимликлар экспериментал биологияси институти биноси ўта ачинарли аҳволда экани ҳақида ёзди (www.human.uz, 28 сентябрь).\n“Неча йилки ҳилвираётган, нураётган, шувалаётган бинода ишлаймиз. Олимлар ҳаммасига кўниккан, гапирган ёки ёзган билан фойда бўлмаслигини биламиз. Энг қизиғи, икки йил аввал “O’zbekiston 24” каналида институтнинг аҳволи ҳақида танқидий кўрсатув берилганди. Энди вазият ўзгарса керак деган хаёлларга ҳам боргандик. Не ажабки, танқидлар ҳавога учди-кетди”, - деб ёзади биолог олим.\nҚайд этилишича, бино таъмири бир неча йилдан бери пайсалга солиб келиняпти.\n“Гап давлат ёки президентда эмас. Президент Ш.М.Мирзиёев иқтидорга келган кундан бошлаб илм-фан ва олимларга эътибор ижобий томонга ўзгарди”, - деб ёзади Б.Абдуғафур.\n“Шу биноларда ишлаб ўзбек олими Нобель олиши тугул, замонавий илм билан беллаша олишига кўзингиз етадими? Бўм-бўш лабораторияларда халқнинг корига ярайдиган, иқтисодга хизмат қиладиган илмий ишлар (ишланмалар, ихтирою кашфиётлар) бўлишига ишонасизми? Covid-19’га ўхшаган балою таҳдидларга бунақа шароитларда қандай чора ишлаб чиқилади? Яна бу институтда биологиянинг асосий йўналишлари – генетика, ўсимликлар селекцияси, биохимия ва физиологияси, шунингдек, патоген ва фойдали микроорганизмлар билан лойиҳалар бажарилади. Парадокс эмасми?” - дея мутасаддиларни саволга тутади тадқиқотчи.\nТаниқли телебошловчи: “Бировнинг нафсини қондиришни рад этганим сабаб “запрет”га тушганман”\nЖурналист, актриса ва хонанда Ирода Носирова нима сабабдан телевидениеда қарийб 20 йил кўринмагани сабабини очиқлади (www.daryo.uz, 25 сентябрь).\n“Ҳамма соҳа бўйича “запрет”га тушганман. Биринчи “запрет” 21 ёшимда телевидениеда ишлаб юрганимда бўлган. Сиёсий хато қилмаганман, ўша вақтда жамоанинг энг кичкинаси, энг ёш журналисти эдим... Менга ишдан ташқари таклифлар бўлган. Кимгадир йўқ деганингиздан кейин кимга ҳам ёқасиз. Телевидениега таниш-билиш орқали ёки кимдир орқали келмаганман. Нима учун ўша ишим давом этиши учун мен бировнинг нафсини қондиришим керак?” - дея тақиқ сабабига ойдинлик киритган И.Носирова.\nУшбу ҳодисадан кейин у 18 йил давомида давлат телеканалларига яқинлаштирилмаган.\n“Шу таклифлардан сўнг ўз хоҳишим билан ишдан кетишга мажбур бўлганман ва бундан афсусланмайман. Балким бошқа йўлни танлаганимда мансаб пиллапояларидан юқори чиқиб, шунча вақт ишсиз юрмаган бўлар эдим”, - деган бошловчи аёл.\nИрода Носирова “Давр” информацион дастурида фаолият юритган. 18 йиллик норасмий тақиқдан сўнг 2020 йилдан Zo‘r TV каналида қайта иш бошлади.


Қамчиқ довони орқали туннель ковлаш ишлари якунланди | Uzbekistan Today\nБош саҳифа / Бизнес ва инновация / Қамчиқ довони орқали туннель ковлаш ишлари якунлан...\nҚамчиқ довони орқали туннель ковлаш ишлари якунланди\n«Ўзбекистон темир йўллари» АЖ ва China Railway Tunnel Group компанияси ҳамкорликда Қамчиқ довони орқали туннель ковлашнинг асосий ишларини якунлашди.\n«Бугун Қамчиқ туннели қурилишида жуда катта тарихий воқеанинг гувоҳи бўлинди. Асосий туннелнинг иккала томонидан бурғилаш, ковлаш ишлари тугатилиб, туташтирилди», –деб хабар беради «Ўзбекистон темир йўллари» матбуот хизмати.\nАйни кунда эса пардозлаш ишлари давом этаяпти. Бугунги кунгача туннелнинг 85 %да пардозлаш ишлари бажарилди.\nТуннель узунлиги 19,1 км, у Ангрен–Поп янги темир йўл линияси қурилиши лойиҳаси доирасида амалга оширилмоқда, денгиз сатҳидан 2 минг метр баландликда жойлашган. Қурилиши мураккаблиги бўйича жаҳонда биринчи саккизталикдан, узунлиги бўйича ўн учталикдан жой олган, МДҲ мамлакатларидаги ягона ноёб қурилиш иншооти ҳисобланади.\nЯнги йўлнинг умумий узунлиги 123,1 км ни ташкил этади. Туннель қурилиши Хитойнинг China Railway Tunnel Group Co. Ltd компанияси билан ҳамкорликда амалга оширилмоқда. Хитойнинг «Эксимбанк»и туннел лойиҳаси ва қурилиши учун 350 миллион доллар ҳажмидаги кредит маблағларини ажратган.


30 ёшда бойликдан қандай оқилона фойдаланиш мумкин?Haqida.net\nHome Dunyo 30 ёшда бойликдан қандай оқилона фойдаланиш мумкин?\nАйтайлик, сизнинг бир ойлик даромадингиз юқорида айтганимиздек 2000 доллар. Бунда сиз 800 долларни тежаб, сармояга ётқизаяпсиз. Бу даромадингизнинг сезиларли қисми ва яхши миқдордир. Энди тасаввур қилинг, сиз ойига 3000 доллар топа бошладингиз, бироқ ҳамон 800 доллар жамғараяпсиз. Табриклайман, сиз ўзингизни бошқара олмадингиз ва даромад ортиши билан буромадни ҳам оширдингиз. Узоқ истиқболда нафақат мутлақ маблағ миқдори, балки даромаддан келадиган даромад миқдори ҳам муҳим ўрин тутади. Агар сизга шунга риоя қила олсангиз, даромад ошгани сайин жамғарма миқдори ҳам оша бошлайди.\nШахсий молия ишларида энг кенг тарқалган хато бу – бўлаётган ҳолатга нисбатан фаол ҳаракат қилиш эмас, балки эътибор беришдир. Аксар кишилар умр бўйи оқим бўйича сузади ва нимадир ўзгара бошлаганда ҳаракат қила бошлайди. Албатта, ҳаммаси жойида бўлган вақтда келажак ҳақида қайғуриш осон эмас. Сиз ўзингиз истаган, кўнглингиз тусаган нарсани харид қила оласиз. Бундай қарашнинг камчилиги шундаки, қачондир сизга пул жуда ҳам керак бўлиб қолганида, масалан кўчмас мулк харид қилмоқчи бўлсангиз, саёҳат қилиш, ишдан кетиш ёки нафақага чиқишда банк ҳисоб рақамингизда пул бўлмайди. Биз пулни олди-орқамизга қарамай совурсак, у турмайди. Жорий молиявий ҳолатингизни таҳлил қилишга вақт ажратинг.\nКўпчилик инсонларнинг фикрича, уларнинг даромади қанча кўп бўлса, шунча кўп сарфлаши мумкин. Ва бир қарашда улар ҳақ. Гап шундаки, ортиқча сарф-харажат сизни бахтли қила оладими? Ҳар бир кишининг бахт ўлчови, шубҳасиз, турлича. Шунга кўра, сиз харажатларни атрофдагилар нима дейди, деган фикрда амалга оширсангиз, ишончингиз комил бўлсин, сизнинг бошингиз моддий муаммолардан чиқмайди. Айтайлик, танишингиз тропик оролга саёҳат уюштириб, мазза қилиб дам олиб келди. Балки сиз ҳам шундай қилсам, яхши бўларди, деб ўйларсиз. Балки шундай ҳам бўлар. Аммо биз пулни сарфлаётганимизда билиб билмай атрофдагиларда таассурот уйғотишни хоҳлаймиз. Шундай экан, аввал сиз учун нима зарурлиги ҳақида ўйлаб кўринг. Эҳтимол бу сиз оиладир ёки нимагадир ўқишдир. Харажатларни қанчалик ўйлаб амалга оширсангиз, пулингизнинг ҳар бир тийинига кўпроқ фойда кўрасиз.\nТасаввур қилинг сиз-у менга ўхшаш оддий инсон, ҳафтасига 4-5 куун спорт залига боришга қарор қилди. У ерга бордик ҳам дейлик. Хўш, ундан кейин-чи? Эҳтимол биз қандай шуғулланишни билмаганимиз сабабли ўзимизни ортиқча қийнамасмиз? Бунинг оқибатида самарага ва мақсадга эришиб бўлмайди. Шундай экан, даставвал фойда берадиган машқларни қанчалик оғир бўлмасин бажаришни ўрганишимиз керак. Бундан ташқари, тўғри овқатланиш, ўз вақтида дам олишни ҳам ёддан чиқармаслик лозим. Молия масалаларида ҳам шундай фикрларни айтиш мумкин. Кун сайин ҳаммасини тўғри бажариш мураккаблашиб бораверади. Шу билан бирга, оддий одам нимани қандай бажариш кераклигини ҳар доим ҳам яхши билавермайди. Мураббий сизнинг саъй-ҳаракатларингизни том манода самарали бўлишига ҳисса қўшади. Молиявий мақсадларга эришиш ва муаммоларга барҳам беришда ҳам молиявий режалаштириш мутахассисининг ёрдами катта бўлади. Улар ҳар бир кишига мос режа ишлаб чиқади.\n6. Ёдда тутинг, молиявий муваффақият йўли жуда ҳам содда,уни мураккаблаштириш керак эмас\nТурли соҳалардаги ўзаро манфаатли ҳамкорликни мустаҳкамлаш йўлида (видео)


Тошкентда 471,7 млн сўмлик ҚҚС тўламаган шахсларга жиноят иши қўзғатилди – Газета.uz\nТошкентда 2,4 млрд сўмлик товарларни нақд пулга сотиб, 471,7 млн сўмлик ҚҚСни тўлашдан бўйин товлаган шахсларга жиноят иши қўзғатилди.\n27 феврал 2020, 10:21 Иқтисодиёт\nТошкент шаҳрида «Y.C.» МЧЖ мансабдор шахслари ва бошқаларнинг 2019 йилда 2,4 млрд сўмлик турли хил харидоргир товарларни нақд пулга сотишиб, фаолияти бўйича ҳисобот топширмасдан, 471,7 млн сўм қўшилган қиймат солиғини тўлашдан қасддан бўйин товлаганликлари аниқланди. Бу ҳақда назорат органи матбуот хизмати «Газета.uz»га.\nХабарда қайд этилишича, ушбу шахслар жиноий фаолиятдан олинган даромадларига қонуний тус бериш мақсадида бошқа янги корхоналарни ташкил этишиб, уларнинг низом жамғармаларини ноқонуний даромадлари ҳисобидан шакллантирганликлари аниқланган.\nХудди шундай, Департаментнинг Чиноз тумани бўлими томонидан ўтказилган терговга қадар текширувда, «O.G.» МЧЖ раҳбари А.Р. ноқонуний даромад орттириш мақсадида 2019 йилда банк муассасасидан ажратилган 1 млрд 460 млн сўм кредит маблағларини турли йўллар билан нақдлаштиришга эришиб, кредит қарздорлигини тўламасдан, талон-торож қилганлиги аниқланди.\nУ ушбу маблағлар ҳисобидан «Malibu» русумли автомашинаси ҳамда 92 млн сўмлик хўжалик ва маиший техника воситаларини харид қилиб, жиноий фаолиятдан олинган даромадларини легаллаштирган.


Олий лига-2014, 6-тур\n28 апрель, соат 18:00. «Локомотив» стадиони.\nФарҳод Тожиев (8-пен., 86)\nИван Нагаев (22, 82)\n' Ҳар иккала жамоа ўз фан-клубига миннатдорчилик билдиришди\n90+3' УЧРАШУВ ЯКУНЛАНДИ!\n90' !!!! Тожиев ва Ғаниевга тасанно! Ҳужумчига бош билан берган зарбаси учун Темурга эса ажойиб сейви учун!\n86' Тўраев - Холматов - Тожиев комбинацияси гол билан якунланди!\n86' ГОООООЛЛЛ! Фарҳод Тожиев, 4:0!\n85' Карпенко майдонни тарк этди. Андрей Кожакарь ўйинни якунлаб қўяди\n84' Холматов ҳимоячиларнинг хатосидан сўнг яккама-якка вазиятга чиқиб кетиши мумкин. Темур Ғаниев чаққонлик қилиб, тўпни эгаллаб олди\n83' Ваня ўз дублини футболкани ечган ҳолда нишонлагани учун огоҳлантириш олди. Футболкани ечишга ҳожат йўқ эди назаримизда\n82' Яна қисқа паслардан кейин Нагаев посбон билан бирга-бир вазиятга чиқиб кетди ва дарвозабонни алдаб ўтиб, бўш қолган дарвозани ишғол қилди!\n82' ГОООООЛ!!! Иван Нагаев, 3:0!\n80' Мирзакамол Камолов майдонга туширилди. Бекзод Ғозиев майдонни тарк этди\n76' Алишер Азизов дарвоза томон дастлабки зарбасини берди. Ноаниқ\n75' Холматов жарима майдончасининг чап бурчагидан дарвозага зарба берди. Ғаниев тўпни эгаллаб олди\n74' "Андижон"да ҳам ўзгариш. Баҳром Раҳмонов ўрнига Алишер Азизов туширилди\n73' Катта Ҳасанов ўрнига Акмал Холматов туширилди\n73' Вуҳ! Нагаев ўнг бурчакка яқин жойдан тўпни дарвозабон майдончага етказди. Иброҳим Раҳимов томонидан йўлланган зарба дарвозабоннинг оёғига тегиб қайтди!\n71' Яна Шайманов узоқ масофадан зарба йўллади. Нестеров муаммосиз тўпни эгаллади\n66' Ҳасанов жарима зарбасидан тўпни жарима майдончасига узатди. Фозил Мусаев бироз тўпга ета олмади\n66' Иброҳим Раҳимов майдонга туширилди. Кичик Ҳасанов майдонни тарк этди\n64' Навбатдаги ҳужум яна чап қанотдан ташкил этилди. Жарима майдончаси томон етказилган тўпни ҳимоячилар амаллаб майдон ташқарисига чиқариб юборишди\n61' "Локо" ижросида навбатдаги хавфли ҳужум. Меҳмон ҳимоячилари ўз жарима майдончалари атрофида тўпни йўқотишди ва ўнг қанотдан кичик ҲАсанов тўпни дарвозабон майдончаси етказди. Тожиев тўпга бир амаллаб етдию, аммо Ғаниев ҳам амаллаб зарбани қайтарди!\n59' Оҳ-оҳ-оҳ! Абрамов шогирдлари жуда тезкор ва чиройли ҳужум ташкил қилишди. Ҳимоядан бошланган "девор"лар ҳужумгача етиб борди ва катта Ҳасанов узатган тўпга Нагаев бош билан зарба берди. Тўп дарвоза тўсини устидан ўтиб кетди! Стадионга йиғилган камсонлик мухлислар мазкур комбинацияни қарсаклар билан қарши олишди\n57' Водийликлар иккинчи бўлимда фақат ҳужум ҳақида ўйлашмоқда. Ҳозирча голга тортадиган вазият ярата олишмади\n55' "Локо" тезкор қарши ҳужумга ўтди. Тожиев жарима майдончаси чизиғидан зарба йўллашга қарор қилди. Тўп ҳимоячига тегиб қайтди\n54' Тўраев катта Ҳасанов олдинга бошлади. Жасур тўпни жарима майдончаси ичида турган Карпенкога етказди. Аммо Викторнинг зарбаси ноаниқ чиқди\n51' Иван Нагаев бирга-бир вазиятда дарвозани ишғол қилди, аммо у офсайдда қолиб кетганди\n50' Темур Султоновнинг жаримадан йўллаган зарбаси кучли чиқди, аммо ноаниқ\n49' Лутфулла Тўраев майдон марказида тўпни меҳмонларга олдириб қўйди ва Анвар Ражабов тўп билан олдинга ўтаётганида унинг ўзи ҳужумчини йиқитди. Дарвозагача 30 метрлар масофа бор\n47' Шаҳзод Шаймонов 25 метрлардан дарвоза томон зарба берди. Нестеров тўпни эгаллаб олди\n46' Меҳмонлар таркибида ўзгариш бўлди. Баҳром Абдураҳимов ўрнига Иброҳим Отахонов ўйинни давом эттиради\n' Жамоалар ва ҳакамлар майдонга чиқиб келди.\n' "Андижон" эса ҳозирча деярли ҳеч нарса қила олаётгани йўқ\n' Икки ҳафталик танаффусдан Абрамов унумли фойдалангани бугунги ўйинда кўзга ташланмоқда. "Локо" футболчилар тез фикрлаб, тез ҳаракат қилимшмоқда. Футболчилар бир-бирларини анча яхши тушунишмоқда\n' БИРИНЧИ БЎЛИМ ЯКУНЛАНДИ!\n45+1' Расул Раҳмонов дарвозабон билан бирга бир вазиятга чиқиши мумкин эди. Аммо у Тўхтахўжаев таъқибида бўлгани учун дарҳол зарба йўллашга қарор қилди. Зарба анча ноаниқ чиқди\n41' !!! Иван Нагаев бирга-бир вазиятдан фойдлана олмади. Ғаниевнинг оёғига тегди тўп\n40' "Локо" қисқа паслар орқали рақиб мудофаа қўрғонини тезкорлик билан ёриб ўтишмоқда. Бу сафар ҳам ўнақай Ҳасанов қанотидан тўп жарима майдончасига етказилди. Тожиев қайчи услубида зарба йўлламоқчи бўлганди, оёғига тўп тегмай қолди. Мусаевнинг зарбасини эса дарвозабон эгаллаб олди\n37' Тошкентга етиб келган "Андижон" фан-клуби аъзолари турли мусиқа садолари орқали ўз жамоаларини қўллаб-қувватлашмоқда\n36' "Андижон" футболчиси Баҳром Абдураҳимов 16 метрлардан зарба йўллашга муваффақ бўлди. Бироқ тўп йўлига Бобур Йўлдошев ғов бўлди\n34' Мусаевга нисбатан ўйин қоидаси бузилди. Бош ҳакам Азиз Асимов жонли деворни ўрнатаётганида Карпенко зарбани амалга ошириб юборгани учун огоҳлантириш олди. Катта ҲАсановнинг зарбасини эса Ғаниев эгаллаб олди\n33' Мезбонлар бурчак тўпини ўйинга киритишади.\n29' Вууууҳҳҳҳҳ! Тўраев ўнг қанотдан тўпни кичик Ҳасановга узатди ва бухоролик Жасурнинг узатмаси Фарҳод Тожиевга бориб тушди. Тожиевларнинг кичиги 5-6 метр масофадан дарвозани ишғол қила олмади. Бироз ноаниқ бўлди зарба\n26' Ҳасанов ўнг қанотдан тўпни жарима майдончасига етказиб берганди. Темур Ғаниев тўпни эгаллаб олди\n22' Меҳмонлар бироз ҳужумга эътибор қаратишганди, натижада жазоланишди. Нагаев майдон марказидан дарвоза томон ёлғиз югурди, барчани ортда қолдирди ва дарвозани ишғол қилди. Фарҳод Тожиев ҳам жамоадоши билан параллел югурганди, аммо Иван тўпни унга узатмади. Ғаниев ҳам Фарҳодга чалғиганини таъкидлаш лозим\n22' ГГГОООООЛЛЛЛ! ИВан Нагаев, 2:0!\n21' "Андижон"нинг бурчак тўплари мезбонлар учун тахликали бўлмоқда\n20' Катта Ҳасанов тўпни жарима майдончасига етказишини барча кутганди. Бироқ у жарима майдончаси ташқарисида турган кичик Жасурга тўпни етказди. Ҳасановнинг зарбасини эса Темур Ғаниев қайтаришга муваффақ бўлди\n19' Кичик Ҳасановга нисбатан ўнг қанотда ўйин қоидаси бузилди. Жарима зарбаси\n18' Тўп тўлалигича Абрамов шогирдлари ихтиёрида. Ҳужум гоҳ ўнгдан, гоҳ чапдан йўналиши олмоқда\n14' МАйдон эгалари тўпни назорат қилиб туришди ва тезлик билан ҳужум ташкил қилишди. Тўраев чап қанотда очилаётган катта Ҳасановни тўп билан таъминлади. Жасурнинг узатмаси эса ноаниқ бўлди - майдон ташқарисига чиқиб кетди\n11' Мезбонлар чиройли ҳужум такшил қилиб, дарвозани ишғол қилишди. Аммо сўнгги зарбани йўллаган Нагаев офсайдда қолиб кетибди.\n10' Нестеров тўпга чиқишда хатога йўл қўйди, аммо "Андижон" сардори буни кутмаганди ва ўзига келган тўпни дарвозага йўллай олмади\n10' Меҳмонлар бурчак тўпи ишлашди\n8' ГООООЛЛЛЛ! Фарҳод Тожиев, 1:0! Дарвозабон ўзидан ўнг томонга, тўп эса қарама-қарши бурчакнинг юқори томонига кириб кетди\n7' МАйдон эгалари чиройли ташкил қилишди. Фарҳод Тожиев 16 метрлардан зарба йўллаганди, тўп ҳимоячи қўлига тегиб, ўз йўналишини ўзгартирди!\n7' Пенальти! "Андижон" дарвозаси томон!\n6' "Андижон" мезбонлар жарима майдончаси атрофида прессинг уюштириб, тўпни эгаллаб олди. Ўнг қанот ярим ҳимоячи тўпни дарҳол жарима майдончасига етказди. Нестеров тўпга эга чиқди\n4' Тўп назорати тўлалигича "Локомотив"да. Тўраев тўпни ерлатиб Нагаев томон етказганди, бу сафар ҳам ҳимоячилар хушёр ўйнашди\n3' Карпенко тўпни ҳимоячилар орасидан ўтказиб, Нагаевни дарвозабон билан бирга-бир вазиятга чиқариб юбораётганиди, андижонлик ҳимоячилар тўпни эгаллаб олишди\n2' "Локомотив" оқ, "Андижон" эса кўк рангли формад ўйнамоқда\n' Диққат! Жамоалар майдонга чиқиб келишди!\n' БУгун Олий лига 6-тур баҳсларига якун ясалади. Соат 18:00да "Бухоро" ва "Бунёдкор" жамоалари ўзаро Бухорода баҳсни бошлашади\n' Тошкентда майдалаб ёмғир ёғмоқда. Жамоалар чигалёзди машғулотини якунлаб, кийиниш хонасига кириб кетишди. Бироздан кейин яна қайтишади\n' Учрашувни Ўзбекистон миллий терма жамоаси мураббийлари — Миржалол Қосимов ва Шуҳрат Мақсудов кузатиб боришади\n' БУгун Абрамов шогирдлари "Андижон" клубини қабул қилишади\n' Тошкентдаги "Локомотив" стадионидан онлайн трансляция бошлаймиз


1. Когон туман Бандликка кўмаклашиш ва аҳолини ижтимоий муҳофаза қилиш марказининг иш жойларининг энг кам миқдорини банд қилиб қўйиш тўғрисидаги таклифи маъқуллансин. Ижтимоий ҳимояга муҳтож, иш топишда қийналаётган ва меҳнат бозорида тенг шароитларда рақобатлашишга қодир бўлмаган шахслар учун иш жойларининг энг кам миқдори (квоталанган иш ўринлари) иловага мувофиқ тасдиқлансин.\n2. Ижтимоий муҳофазага муҳтож ва иш топишда қийналаётган шахсларни ишга жойлаштириш учун иш ўринларини банд қилиб қўйиш ходимларининг рўйхат бўйича ўртача сони йигирма нафардан кўпни ташкил этадиган корхона, муассаса ва ташкилотлар учун ходимларнинг рўйхат бўйича ўртача сонидан 239 кишини ташкил этадиган 7 фоиз миқдорида, шу жумладан:\nўн тўрт ёшга тўлмаган болалари ва ногирон болалари бор ёлғиз ота, ёлғиз оналарга ҳамда кўп болали ота-оналар учун 5,4 фоиз (13 киши);\nўрта махсус, касб-ҳунар таълими муассасаларини тамомлаган ёшларга, шунингдек олий ўқув юртларининг давлат грантлари асосида таълим олган битирувчилар учун 62,3фоиз (149 киши);\nЎзбекистон Республикаси Қуролли Кучларидан муддатли ҳарбий хизматдан бўшатилганлар учун 10,8 фоиз (26 киши);\nтуман Бандликка кўмаклашиш ва аҳолини ижтимоий муҳофаза қилиш марказида иш қидирувчи сифатида ҳисобда турган пенсия ёшига яқинлашиб қолган шахслар учун 0,8 фоиз (2 киши);\n3,7 фоиз (9 киши);\nодам савдосидан жабрланганлар учун 0,8 фоиз (2 киши);\nижтимоий муҳофазага мухтож шахсларнинг бошқа тоифалари учун 12,5 фоиз (30 киши) миқдорида иш ўринлари захираси белгилансин.\n5. Туман Бандликка кўмаклашиш ва аҳолини ижтимоий муҳофаза қилиш маркази (М.Мавлянов)га бир ҳафта муддатда мазкур қарорни тегишли корхона, ташкилот ва муассасалар раҳбарлари эътиборига етказсин ва унинг бажарилиши устидан қатъий назоратни таъминласин.\n8. Қарорнинг бажарилишини назорат қилиш туман ҳокимимнинг иқтисодиёт ва ижтимоий ривожлантириш масалалари бўйича ўринбосари Ғ.Джунаитов зиммасига юклатилсин.\nТуман ҳокими С.С.Ҳамроев


20:23 22 Март 2018\n15:22 08.12.2017 (Янгиланган 16:16 08.12.2017) Ҳавола олиш\nЯна қайтараман, тадбиркорлик фаолиятига тўсқинлик қилиш - президент сиёсатига қарши чиқиш деб баҳоланади, ҳурматли амалдорларимиз буни уқиб олишлари керак, деб таъкидлади Ўзбекистон президенти\nТОШКЕНТ, 8 дек — Sputnik. Шавкат Мирзиёев Ўзбекистон Конституциясининг 25 йиллигига бағишланган тантанали тадбирда тадбиркорлик фаолиятининг эркинлиги, хусусий мулк дахлсизлигини амалда таъминлаш бундан буён ҳам давлат сиёсатида устувор йўналиш бўлиб қолишини айтди.\nБухоро вилояти ҳокимлиги: тадбиркорлар билан очиқ мулоқот ўтказиб, муаммоларни ҳал қиламиз\n"Биз иқтисодиётимизни янада эркинлаштириш, тадбиркорларга кенг йўл очиб бериш сиёсатини бундан кейин ҳам қатъий давом эттирамиз. Ҳал қилувчи аҳамиятга эга бу соҳани ҳар томонлама қўллаб-қувватлаш, унинг олдида пайдо бўладиган тўсиқларни бутунлай олиб ташлаш масаласи давлат раҳбари сифатида менинг доимий эътиборим ва назоратимда бўлади", — деди Мирзиёев.\nТадбиркорлар ҳақида гапирар экан, ўтмишда аждодларимиз ҳам тадбиркорлик билан шуғулланганини, буни Буюк Ипак Йўли мисолида ҳам кўриш мумкинлигини, умуман, тадбиркорлик ўзбек халқининг қонида бор эканлигини таъкидлади.\n"Амалдорларга тадбиркор эртага ҳаммангни боқади, деб неча маротаба айтганман, тадбиркорни йўлига ғов бўлиш, оёғига кишан бўладиган қонунларни чиқариш керак эмас. Тадбиркор бой бўлса, халқ ҳам, давлат ҳам бой бўлади", — деди Мирзиёев.\nПрезидент тадбиркор фаолиятига тўсиқ бўлиш давлат сиёсатига хиёнат, деб қабул қилинади, дея огоҳлантирди.\nЭслатиб ўтамиз, Мирзиёев Олий Мажлис палаталарининг қўшма мажлисида сўзлаган нутқида ҳам тадбиркорлик соҳасига алоҳида эътибор қаратиб, "тадбиркор нафақат ўзини ва оиласини, балки халқни ҳам, давлатни ҳам боқади", — деб айтган эди.


Президент Нукусдаги бунёдкорлик ишлари билан танишди | Правда Востока Online\nПрезидент Нукусдаги бунёдкорлик ишлари билан танишди\nШавкат Мирзиёев Нукус шаҳри бош режаси асосида амалга оширилаётган бунёдкорлик лойиҳалари билан танишди.\nПрезидентимиз ташаббуси билан ишлаб чиқилган Нукуснинг бош режаси шаҳарни 2035 йилгача ижтимоий-иқтисодий ривожлантириш, инфратузилма ва аҳоли турар-жой шароитини яхшилашга қаратилган кенг кўламли бунёдкорлик лойиҳаларини қамраб олган.\nДавлатимиз раҳбари жорий йил январь ойида Қорақалпоғистон Республикасига ташрифи чоғида Нукуснинг Ерназар Олакўз кўчасини реконструкция қилиш лойиҳаси билан танишиб, уни янада такомиллаштириш бўйича зарур таклиф ва тавсияларни берган эди.\nАйни пайтда бу ерда замонавий лойиҳалар асосида 5 қаватли 30 турар жой биноси қуриб битказилмоқда. Имтиёзли ипотека кредити асосида бериладиган ушбу уйларда яшаш учун барча қулайликлар яратилади. Уйлар 2018 йилда фойдаланишга топширилади. Келаси йили ушбу кўчада яна 20 уй қурилади.\nДавлатимиз раҳбари аҳолининг арзонлаштирилган уй-жойга қизиқиши ортиб бораётганини инобатга олиб келгуси йилда бу ерда яна 15 кўп қаватли уй қуриш бўйича мутасаддиларга топшириқлар берди.\nШу ерда Президентимизнинг Сергели туманига ташрифи чоғида берган кўрсатмалари асосида кўп қаватли уйларнинг 1-қаватида болалар боғчаси ва оилавий поликлиникани жойлаштириш бўйича ишлаб чиқилган лойиҳа тақдимоти ҳам ўтказилди.\nТошкент педиатрия-тиббиёт институти Нукус филиали шифохонасида амалга оширилаётган бунёдкорлик ва реконструкция ишлари, Ажиниёз номидаги Нукус давлат педагогика институтининг янги бош ўқув биносини қуриш, “Dian-plast” масъулияти чекланган жамияти томонидан юмшоқ юк контейнерлари ишлаб чиқариш лойиҳалари билан ҳам танишиб, мутасаддиларга бу борадаги топшириқ ва кўрсатмаларини берди, дейилади ЎзА хабарида.


Туркия Мудофаа вазири Ҳулуси Акар Қирғизистонга келди. Жапаров Тожикистонда | Qalampir.uz\nТуркия Мудофаа вазири Ҳулуси Акар Қирғизистонга келди. Жапаров Тожикистонда\nЖамият\t29 Июнь 15:12 3099\nТуркия Мудофаа вазири Ҳулуси Акар бошчилигидаги Туркия делегацияси Қирғизистонга келди. Қирғизистон Президенти Садир Жапаров эса айни вақтда Тожикистонда бўлиб турибди.\nБишкекдаги “Манас” халқаро аэропортида туркиялик вазирни Қирғизистон Мудофаа вазирининг ўринбосари Оқилбек Ибраев, Туркиянинг Бишкекдаги элчиси Аҳмет Садиқ Доған ва бошқалар кутиб олди.\nТашриф доирасида Ҳулуси Акар Туркиянинг Бишкекдаги элчихонасида бўлиб, у ерда Туркия ва Қирғизистон барча соҳаларда, жумладан, сиёсат, маданият, иқтисодиёт ва мудофаа соҳаларида стратегик алоқаларни ривожлантираётганини таъкидлаган. Вазир Туркиянинг Қирғизистондаги дипломатик ваколатхонаси фаолиятидан мамнунлигини билдирган.\nТашриф доирасида Қирғизистон Мудофаа вазири Таалайбек Омуралиев билан учрашув режалаштирилган бўлиб, унда икки мамлакат мудофааси ва ҳарбий-техник ҳамкорлик ҳолати ҳамда истиқболлари муҳокама қилинади. Шунингдек, ҳарбий делегация “Ата-Бейит” тарихий-мемориал мажмуаси ва Чингиз Айтматовнинг уй-музейига ташриф буюриши кўзда тутилган.\nЭслатиб ўтамиз, аввалроқ Қирғизистон томони Туркия билан мудофаа ва хавфсизлик соҳасида ҳамкорликни ривожлантиришни истаётгани ҳақида хабар берилганди. Бу ҳақда Қирғизистон Республикаси Президенти Садир Жапаров Туркия Республикаси Парламенти раиси Мустафо Шентоп билан учрашувда сўз очганди.\n29 Июль 11:10 44639\n30 Июль 08:27 43700\n31 Июль 13:36 27030\n30 Июль 16:43 26284\n30 Июль 16:56 24376


Замирахон УМАРОВА - “Китоб дунёси” газетаси сайти\n932 марта кўрилган.\nНаманган вилояти Уйчи тумани она тили ва адабиёти фани методист ўқитувчиси\nБундан бир аср аввал маърифатпарвар бобомиз Чўлпон "АДАБИЁТ ЯШАСА МИЛЛАТ ЯШАЙДИ" деганлар, шу нуқтаи назардан қараганда, бугунги кунда адабиёт фани умумтаълим мактабларида қандай ўқитилмоқда ва янги ўқув дастурининг мазмун-моҳияти, мақсадини, шу билан бирга, бизни олдимизга қўяётган қатор вазифалари нималардан иборат эканлигини қай даражада ҳис этаяпмиз?\nБугун адабиёт ўқитувчиси адабиётни миллатни тарбияловчи, уни маънавиятини шакллантирувчи, аждодлар руҳини ёд этувчи, бир сўз билан айтганда, Ўзбек деган ном билан кўкси ғурурга тўлиб, фақат ВАТАН учун хизмат қилишни ўзининг муқаддас бурчи эканлигини янада чуқурроқ ҳис этмай туриб, таълим бераётган ўқувчиларидан юқори самара кутиб бўлмайди. Биринчи ўринда ўқитувчининг ўзи адабиётдан адабий, одобий, халқона, ижтимоий, сиёсий сабоқ олган, етарли даражада қуролланган, юксак маънавиятли бўлиши лозим.\nАна шундагина ўқувчиларига бадиий адабиётнинг компенсаторлик хусусиятини кўрсата олади. Дарсларни сўнги педтехнология асосида юқори самарадорликни кутиб, адабиёт дарсига ўзгача кайфият билан киришади. Бундай дарсни ўқувчилар интиқиб кутадилар. Устозлар орасида "жонли дарс", "қизиқарли дарс", "ҳаётий дарс", "буюк бир асарга тенг дарс" деган юксак номлар бор. Биз адабиёт ўқитувчилари ўқув дастурини ўқувчилар билимига қўйиладиган малака талабларида кўрсатиб ўтилганидек, дарсларимизда ҳар бир ижодкор ҳаёти ва ижоди бўладими, бадиий асар бўладими, ҳар бири асосида аудиоматн, видеотасвирларни, тайёрлаб, методик қўлланмалардан, турли дидактик материаллардан мақсадли фойдалана олсаккина, юқорида айтиб ўтилган самарага эришамиз. Ўз ўрнида ўқувчиларимизни адабий-нутқий ва бадиий асарни таҳлил қилиш компетенсиясини шакллантирган бўламиз. Дарс нечоғли жонли ўтилса, ўқувчини бадиий асар ичига олиб киришга эришамиз. Бу эса уни энди мактаб кутубхонасига етаклайди. Энди ўқувчида бадиий асарларни ўқишга, уни таҳлил қила олишга, бугунги кун билан боғлашга бўлган лаёқатини шакллантиради.\nЎқитиш сифатини тубдан яхшилаш, фан хоналарини энг замонавий компьютер техникаси билан таъминлашга катта эътибор қаратилмоқда.\nБугун синф хоналарига телевидение, радио, кино, видео, интернет олиб кирилмоқда. Бундай АКТ иштирок этган дарслар умумий бир ном билан "медиатаълим"деб юритилмоқда.\nМедиатаълимнинг энг муҳим вазифаларидан бири ёш авлодни бугунги глобаллашиб бораётган ахборот оқимида ҳар хил ахборотни олиш, унинг моҳиятига тушуниб етиш, инсон руҳиятига ижобий ёки салбий таъсирини фаҳмлаш ва ундан мақсадли фойдаланишга ўргатишдан иборат. Демак, биз хоҳлаймизми, хоҳламаймизми биринчи навбатда ўзимиз АКТ воситалари билан таъминланган бўлишимиз, уни ўқув машғулотига тадбиқ эта билишимиз керак. Шу ўринда савол туғилади. Республикамизда фаолият юритаётган таълим муассасаларининг ўқув хоналарида компьютер, проектор каби АКТ воситалари етарлими? Албатта, бу саволга: "Ҳа, тўлиқ таъминланган", — деб жавоб бериш мушкул.\nЭнди бизни олдимизда турган муаммо: ҳар бир адабиёт фани ўқув хонасида ахборот коммуникацион технология воситаларини йўқлиги. Чунки бошланғич синфда тўла, ҳар бир дарсда мултимедиалар ёрдамида фанларни осон ўзлаштирган ўқувчи, энди юқори синфга кўчганда, барча фанларни шундай техник воситалар ёрдамида ўзлаштиришни хоҳлайди. Шу ўринда Хитой файласуфи\nКонфуций фикрларини эслайлик.\n— Эшитганимни ёдимдан чиқараман.\n— Кўрганимни эслаб қоламан.\n— Мустақил бажарсам, тушуниб етаман.\nБугунги кунда ўқув машғулотларида фойдаланаётган мулътимедиа дастурларини ўқувчи кўради, мустақил бажаради, осон тушуниб етади. Уларда эркин фикрлаш, ҳар бир воқеа-ҳодисага муносабат билдириш лаёқати шаклланади.\nФидойилик устоз ва мураббийларга хос фазилат. Шу ўринда биринчи президентимиз И.Каримовнинг фидоийлик ҳақидаги фикрларини эслайлик.\n"Ҳар куни, ҳар соатда фидойи бўлиш, ўзини томчи ва томчи, заррама-зарра буюк мақсадлар сари чарчамай, толиқмай тинимсиз сафарбар этиб бориш, бу фазилатни доимий, кундалик фаолият мезонига айлантириш — ҳақиқий қаҳрамонлик аслида мана шу".\nДемак, мақсад битта, у ҳам бўлса, ўқувчиларга берилаётган таълим - тарбия сифатини ошириб, уларда коммуникатив компетенсияни шакллантириш, мустақил ҳаётда ўз фикрига, ўз сўзига эга бўлган ватанимиз эртанги кунини дадил давом эттириб, юқори марралар сари интиладиган ёшларни тарбиялашдан иборат.


Боксчи Муҳаммад Алининг Ўзбекистонга келиши қандай бўлган эди? - Zamin.uz\n07:20 / 03.05.2020\nБоксчи Муҳаммад Алининг Ўзбекистонга келиши қандай бўлган эди?\nАсл исм-шарифи Кассиус Клей бўлган Муҳаммад Али 1942 йилнинг 17 январь куни АҚШнинг Кентукки штати Луисвилл шаҳрида дунёга келган. У ислом динини қабул қилиб, бокс оламида Муҳаммад Али номи билан афсона бўлиб қолди.\nМуҳаммад Али ярим оғир вазн тоифасида 1960 йилги XVII ёзги олимпия ўйинларида чемпионлик шоҳсупасига кўтарилган. Профессионал бокснинг супероғир вазн тоифасида уч карра жаҳон чемпионлигини қўлга киритган. Бу шарафга ҳозирча бошқа бирор бир боксчи мушарраф бўлмаган. Шунингдек, беш карра “Йил боксчиси” (1963, 1972, 1974, 1975, 1978 йилларда) ҳамда “10 йилликнинг энг яхши боксчиси” дея эътироф этилган.\n“Олимпия руҳи” мукофоти америкалик енгил атлетикачи Оуэнснинг 1936 йилда Берлинда бўлиб ўтган Олимпия ўйинларида 4 та олтин медалга сазовор бўлганлигининг 80 йиллиги шарафига таъсис этилган. Мукофотнинг биринчи совриндори сифатида спорт, хусусан, бокс оламида ўчмас из қолдирган Муҳаммад Али танланган.\nМуҳаммад Али собиқ иттифоққа 1978 йилда, Москва олимпиадасидан 2 йил олдин ўша даврдаги коммунистик партия вакилларининг таклифига биноан ташриф буюрган. Келган кунининг эртасигаёқ шаҳар маркази ва Қизил майдон атрофида спорт кийимида югуриб, эрталабки бадантарбия билан шуғулланганини кўрган ҳукумат аъзолари шок ҳолатига тушишган.\nБоксчи мазкур ташриф давомида Ўзбекистонга ҳам келган. Ислом маданияти маркази сифатида юртимиз унда катта қизиқиш уйғотганлиги бунга сабаб бўлган. Муҳаммад Али ва унинг яқинлари “Тошкент” меҳмонхонасига жойлаштирилган. Меҳмонхона ходимларининг эслашларича, у хонага қўйилган гилосни ёқтириб қолган.\nШундан сўнг унинг номерига доим янги узилган мевалар қўйилган ва у меваларни севиб тановул қилган. Шунингдек, боксчига миллий таомимиз – палов жуда маъқул келган. Қаерга боришмасин, унга атаб чиройли дастурхонлар ёзилиб, юксак даражада кутиб олишгани сабабли Москвага қайтганида Тошкент сафаридан сўнг, 4 кг семирганини бир неча бор айтиб ўтган.\nТошкент кўчаларини айланиб юрганида бақувват йигитни кўриб қолиб, у билан боксга тушиб кетган ҳамда ўзини оддий америкалик эканлигини кўрсатган.\nСамарқандга ташрифи давомида у Имом ал-Бухорий мақбарасини ва Улуғбек обсерваториясини катта қизиқиш билан томоша қилган.\nВьетнамда ҳарбий хизматни ўташдан бош тортгач, Муҳаммад Али бир зумда барча чемпионлик унвонларидан ажралди. Шунингдек, уч йил давомида бокс жангларида қатнашиш имкониятидан маҳрум этилди. Урушга боришдан бош тортишига сабаб унинг инсонларни ўлдиришни тақиқловчи ислом динини қабул қилганлиги эди.\nГолливудда “Шон-шараф хиёбони” бор. У ердаги йўлакда манҳур инсонлар – юдузларнинг исми тошга ўйилиб ёзилган. 2002 йилда Муҳаммад Алининг ҳам исми шу йўлакка ёзилиши лозим эди. Муҳаммад Али битта шарт қўйди – унинг номи ерда эмас, деворга ёзилиши лозим. Сабабини сўрашганда у пайғамбаримиз соллаллоҳу алайҳи васаллам ва унинг жиянининг номи йўлакда бўлиб, ҳамма босиб ўтишини хоҳламаганини айтган.\n“Шон-шараф хиёбони”даги маросимлар продюсери Анна Мартинес бунга рози бўлди ва Муҳаммад Али исми бино деворига ўрнатилди. Шуниси эътиборга лойиқки, биронта ҳам буюк шахс бундай шарафга сазовор бўлмади ва эҳтимол, Муҳаммад Али юлдузининг ҳолати Голливуд тарихида ягоналигича қолади.\nМуҳаммад Али Ўзбекистон “Замин” янгиликларини “Facebook”да кузатиб боринг


Бу йил ўзбек тилига Давлат тили мақомининг берилганига 31 йил тўлади\nШубҳасиз, инсондаги ҳамма эзгу сифатлар, гўзал фазилатлар беназир ва бетакрор она тилимиз орқали шаклланади. Тилимиз нафақат кишилар ўртасидаги муомала воситаси, балки шу халқнинг урф-одати, турмуш тарзи, тарихи, маданиятини ҳам ифода этиши билан жозибалидир.\nТил Аллоҳ томонидан инъом этилган буюк неъмат. Ким ўз тилини эъзозласа, қадрласа, унинг ривожланиши учун астойдил жон куйдирса тил умрбоқий яшайди. Шу боис ҳар бир миллат, ўз тилини асраб, унинг тараққиёти учун ҳаракат қилади. Негаки, халқ тарихи, миллий қадриятлари, маданияти тилда мужассам.\nБу йил мамлакатимизда ўзбек тилига Давлат тили мақомининг берилганига 31 йил тўлади. Бу юртимиз ҳаётида шубҳасиз буюк тарихий воқеа. Ўзбекистонда мустақиллик сари қўйилган илк кунларданоқ тил тараққиётига алоҳида аҳамият берилди. Давлатимиз мустақиллиги эълон қилиниши билан она тилимиз ўзининг ҳақиқий ўрнини ва мавқеини топди.\nМаълумки, тилимиз дунёдаги қадимий ва бой тиллардан бири хисобланади. Давлатимиз, ҳукуматимиз томонидан унинг мавқеини ошириш, софлигини таъминлаш мақсадида қонунчилигимизда улкан ишлар, янги ислоҳотлар амалга оширилмоқда.\nЎтган йили тилимизнинг ижтимоий аҳамиятини, халқаро миқёсдаги обрў-нуфузини тубдан юксалтириш, мамлакатимизда давлат тилининг тўлақонли жорий этилишини таъминлаш мақсадида 21 октябрь куни Ўзбекистон Республикаси Президентининг “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида”ги Фармони қабул қилинди. Мазкур Фармонга мувофиқ Ҳукумат тузилмасида Давлат тилини ривожлантириш департаменти ташкил этилди, шунингдек, қарор билан давлат ва хўжалик бошқаруви органлари, муассаса ҳамда бошқа ташкилотларда давлат тили тўғрисидаги қонун ҳужжатларига риоя этилиши, ўзбек тилини ривожлантиришни таъминлаш масалалари бўйича маслаҳатчи (масъул ходим) лавозими ҳам ташкил этилди.\nШунингдек, 2020 йил 10 апрель куни Муҳтарам Президентимиз томонидан Ўзбекистон Республикасининг “Ўзбек тили байрами кунини белгилаш тўғрисида”ги Қонуни имзоланди. Унга мувофиқ 21 октябрь санаси юртимизда “Ўзбек тили байрами куни” деб эълон қилинди. Маълумки, она тилимиз ҳам давлатимизнинг байроғи, герби, мадҳияси, конститутцияси каби муқаддас ҳисобланади. Шундай экан, ўзбек тилимиз қонун йўли билан ҳимояда эканлигини унутмаслигимиз зарур.\nҲар йили бу байрам мамлакатимизда кенг нишонланади. Она тилимизнинг жозибадорлигини, гўзаллиги, мукаммаллиги, бой ва мазмундорлигини кўрсатиб бериш, мамлакатимизда истиқомат қилаётган барча миллат вакилларини ҳам муқаддас бурчи саналади. Буни теран хис қилган юртдошларимиз бир жон бўлиб, тилимизнинг поклиги ва ўзига хослигини сақлаш, уни бойитиш ва такомиллаштиришга ўз ҳиссасини қўшиб келмоқдалар.\nБошқа давлат халқларидан тубдан фарқ қилувчи одамларнинг ўзаро самимий суҳбатларида, юксак маънавиятида тилимизнинг жозибадорлиги, бетакрорлигининг гувоҳи бўлиб, беихтиёр шундай юртнинг фарзанди бўлганимдан қувонаман. Энг аввало, бизнинг тилимиздаги ҳаё, ибо, орият, меҳр-оқибат сўзларининг бетакрорлиги, уни бошқа тилларга таржима қилиб бўлмаслигининг ўзиёқ тилимизнинг нақадар бой эканлигидан далолат беради. Тилимиз дунёдаги уч мингга яқин тил орасида туркий тиллар оиласига мансуб бўлиб, жонли тил сифатида қипчоқ, қарлуқ, ўғиз лаҳжаларида намоён бўлади. Ўзбек тили ана шу лаҳжалар асосида маълум бир меъёрга келган. У тинимсиз ўсиб, ривожланиб бормоқда.\nОгаҳий ҳазратларининг сўз ҳақидаги қуйидаги мисралари бу тўғридаги тасаввурларимизни тўлиқ намоён этиши билан янада характерлидир. “...кишидин то қиёматғача қолатурған ёдгор ва фарзанди саодатосор яхши сўздир... Алқисса, сўз мартабаси ниҳоятсиз баланд ва сўз аҳли ҳамиша азиз ва аржуманддурлар”.\nҲа, донишманд ота-боболаримиз сўзни мулк сифатида қадрлаб, ўз асарларида ҳам уни ўз ўрнида қўллаганликларини, тилимизни авайлаб-асраш, эъзозлаш муҳим эканлигини эътироф қилганлар. Зеро, миллатимиз руҳини ифода этувчи она тилимиз, бизни юксак маданиятга, маънавият ва истиқболга даъват қилувчи беназир неъмат. Шунинг учун ҳар биримиз ўз она тилимизни аврайлаб-асрашимиз лозим. Тилга эътиборли бўлсак, миллатимиз, келажагимиз ҳеч қачон кам бўлмайди.\nЎзбек тилининг давлат тили сифатидаги нуфузини янада юксалтиришга, қонун ва қарорлар ижросини таъминлашга бошқармамиз томонидан ташкилотлар билан ҳамкорликда қатор чора-тадбирлар, режалар белгиланиб, ижрога қаратилди. Босма нашрларда чоп қилинаётган “Тил яшаса миллат яшар”, “Она тилим-жону дилим”, “Она тилим-фахрим менинг”, “Тилга эътибор-тил эътибор” каби рукнлар остида юзлаб ранг-баранг мақолалар эълон қилинган. Хоразм телерадиокомпанияси орқали “Тилимизни ўрганамиз” кўрсатуви мунтазам равишда эфирга узатиб келинмоқда. Шунингдек, бошқарманинг янги талқиндаги веб-сайти, ижтимоий тармоқлардаги каналлар ва саҳифаларида мавзу доирасида мақолалар, интервьюлар жойлаштирилди. Бошқарма томонидан тайёрланган “Тилга эътибор-элга эътибор” мавзусида ролик тайёрланди ва ижтимоий тармоқларда кенг тарғиб этилди.\nҚонун ижросини таъминлашда масъулиятни янада юксалтириш, ўзбек тили меъёрларига қатъий риоя этишни ташкиллаштириш мақсадида матбаа корхоналари, нашриёт ва ноширлик бўлимлари, таҳририятлар ходимлари билан мунтазам равишда семинарлар, ZOOМ дастури орқали онлайн конференциялар ўтказилиб, зарурий тавсиялар чиқарилмоқда. Давлат идоралари ва ташкилотларнинг веб-сайтлари, тармоқлардаги каналлар ва саҳифаларида вилоятда бу борада олиб борилаётган ишлар мунтазам ёритиб борилмоқда. Ташкилотларнинг ахборот хизмати раҳбарлари томонидан кенг тарғибот ишлари самарали йўлга қўйилган. Вилоят, шаҳарлар ва туманлар ҳокимликларининг ўзбек тилини ривожлантиришни таъминлаш масалалари бўйича маслаҳатчилари билан ўзаро ижодий ҳамкорлик ўрнатилган.\nТил-руҳимизга қанот бағишловчи ноёб хазина, маънавият кўзгуси. Уни ҳамиша, ҳар жойда кўз қорачиғидек асрашимиз керак. Тил том маънода миллат, юрт тақдирини белгилар экан, унинг софлиги, тараққиёти, барҳаётлиги учун барчамиз бирдек масъулмиз.


Бола парвариши учун нафақа биринчи ўринда қандай оилаларга берилади? – MEHRTILSIMI.uz\nDushanba, Avgust 03, 2020\nСаламат Авезов 05.07.2020\tFikr bildirganlar yo’q 1 248 кўрилди\nБола парвариши бўйича нафақа биринчи ўринда қандай оилаларга берилади?\n– Ота-онасининг иккисини ҳам йўқотган, болалар тарбияси билан эса қариндошлар шуғулланаётган оилалар;\n– ота-оналардан бири ёки ҳар иккиси ҳам ногирон бўлган оилалар;\n– 14 ёшгача бўлган икки ва ундан ортиқ болаларни тарбиялаётган, бошқа қариндошлардан алоҳида яшаётган бева аёллар (бева эрлар);\n– ногирон боласи (болалари) бўлган оилалар;\n– болани (болаларни) тўлиқ бўлмаган оилада тарбиялаётган оналар (оталар). Бунда боланинг амалда тўлиқ бўлмаган оилада она (ота) томонидан тарбияланишини фуқароларнинг ўзини ўзи бошқариш органи белгилайди;\n– ота-оналардан бири ёки ҳар иккиси ишсиз бўлган ва иш изловчи сифатида бандликка кўмаклашиш марказларида ҳисобда турган оилалар;\n– ёлғиз пенсионерлар.\n(Вазирлар Маҳкамасининг 2013 йил 15 февралдаги “Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисидаги Низомни тасдиқлаш ҳақида”ги қарори)\nAvvalgi Avvalgi sahifa: Ногирон болаларни уйида ўқитганлик учун ўқитувчиларга компенсация бериладими?\nKeyingi Keyingi sahifa: Кимлар тест синови учун тўловни амалга оширмайди?\nI-гуруҳ ногиронлиги бўлган шахс алимент тўлашга мажбурми? - 8 548 кўрилди\n[:uz]Ногиронлик гуруҳи қандай тартибда белгиланади?[:] - 8 225 кўрилди\n[:uz]Олий Мажлис Қонунчилик палатаси депутати З.Ханиязов сайловчилар ҳузурида[:] - 8 195 кўрилди\nНогиронлиги бўлган шахслар қандай ҳуқуқларга эга бўлади? - 8 096 кўрилди\nМенга нафақа тайинланадими? - 8 044 кўрилди\nShu hafta: 285\nShu oy: 3404\nАрхив Oyni tanlash Avgust 2020 (2) Iyul 2020 (19) Iyun 2020 (18) May 2020 (13) Aprel 2020 (13) Mart 2020 (30) Fevral 2020 (13) Yanvar 2020 (12) Dekabr 2019 (5) Noyabr 2019 (2) Oktabr 2019 (7) Sentabr 2019 (9) Avgust 2019 (14) Iyul 2019 (6) Iyun 2019 (15) May 2019 (12) Aprel 2019 (7) Mart 2019 (3) Fevral 2019 (5) Yanvar 2019 (4) Dekabr 2018 (16) Noyabr 2018 (7) Oktabr 2018 (8) Sentabr 2018 (23) Avgust 2018 (20) Iyul 2018 (11) Iyun 2018 (9) Mart 2018 (1) Sentabr 2017 (1) Fevral 2017 (2) Dekabr 2016 (3) Oktabr 2016 (1) Avgust 2016 (1) Iyun 2016 (1) Mart 2016 (2) Fevral 2016 (1) Yanvar 2016 (1) Iyul 2015 (1) May 2015 (2) Dekabr 2014 (1) Aprel 2014 (1)


СУДЬЯЛАРНИНГ V СЪЕЗДИ\n“Туркистон” саройида Ўзбекистон cудьялари ассоциациясининг навбатдаги V съезди бўлиб ўтди.\nУнда ассоциациянинг 2012-2017 йиллардаги иш фаолияти ҳамда истиқболдаги вазифалар муҳокама этилди.\nЎзбекистон Республикаси Судьялар олий кенгаши раиси М. Усмонов, Олий суд раиси К. Комилов, Судьялар ассоциацияси раиси вазифасини бажарувчи У. Мингбоев ва бошқалар ҳуқуқий демократик давлат барпо этишда қонун ва адолат устуворлигини таъминлаш алоҳида эътиборда эканини таъкидлади. Бу борада суд тизими муҳим ўрин тутади.\nМамлакатимизда суд ҳокимияти мустақиллигини таъминлаш, унинг фуқароларнинг ҳуқуқ ва қонуний манфаатларини ҳимоя қилиш борасидаги ролини ошириш йўлида изчил ислоҳотлар амалга оширилди.\nҲаракатлар стратегиясига асосан Конституциямизнинг қатор моддаларига суд-ҳуқуқ соҳасидаги ислоҳотлар билан боғлиқ принципиал ўзгартиришлар киритилди. Судьяликка номзодларни танлаш ва лавозимга тайинлаш тизими тубдан такомиллаштирилди. Юқори малакали судьялар корпусини шакллантириш мақсадида судьялар ҳамжамиятининг янги органи – Ўзбекистон Республикаси Судьялар олий кенгаши ташкил этилди.\nСудьяларнинг мустақиллигини таъминлаш, кучли суд корпусини шакллантириш мақсадида судья лавозимида фаолият кўрсатишнинг муддатлари қайта кўриб чиқилди.\nСъезд иштирокчилари ўтган даврда судьяларнинг мустақил фаолият юритишини таъминлашга қаратилган муҳим чора-тадбирлар амалга оширилганига эътибор қаратди. Хусусан, судьяларнинг ижтимоий муҳофазасини кучайтириш мақсадида уларнинг иш ҳақи оширилди. Соҳа вакиллари жисмоний шахслардан олинадиган даромад солиғидан озод қилинди.\n1997 йилда ташкил этилган Ўзбекистон судьялари ассоциацияси судьяларни ижтимоий қўллаб-қувватлаш, уларнинг малакасини ошириш, суд ҳокимиятининг нуфузини оширишда муҳим ўринга эга бўлиши лозим.\nЎтган давр давомида ассоциация суд ҳокимиятини мустаҳкамлашга муносиб ҳисса қўша оладиган мустақил жамоат ташкилоти сифатида шаклланган.\nШу нуқтаи назардан, унинг ролини янада ошириш, фаолиятини такомиллаштириш лозимлигига эътибор қаратилиб, қатор таклиф ва тавсиялар билдирилди. Иштирокчилар ассоциация судьяларнинг ҳуқуқий маданиятини юксалтириш билан бирга етук кадрлар тайёрлаш ва уларнинг малакасини ошириш йўналишидаги фаолиятини янада кучайтириши зарурлиги қайд этилди.\nСуд тизимида фаолият кўрсатаётган судьялар орасидан сайланган делегатлар, суд фахрийлари, Олий Мажлис, Бош прокуратура, Адлия ва Ички ишлар вазирликлари, нодавлат-нотижорат ташкилотлари ҳамда оммавий ахборот воситалари вакиллари иштирок этган тадбирда ташкилий масала кўриб чиқилди.\nЎзбекистон судьялари ассоциацияси раиси лавозимига Убайдулла Мингбоев сайланди. Марказий кенгаш аъзолари ва тафтиш комиссиясининг янги таркиби сайланди.


Жозе Моуриньо Манчестерда ўзига уй топиб қўйди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жозе Моуриньо Манчестерда ўзига уй топиб қўйди\t20:28, 23 февраль 2016\t“Челси” клуби собиқ бош мураббийи Жозе Моуриньо катта эҳтимол билан мавсум якунида “Манчестер Юнайтед” жамоаси устозига айланади.\nШу сабабдан, 53 ёшли тажрибали мутахассис Манчестер шаҳрида ўзига уй топиб қўйди ва яқин орада у ерга кўчиб ўтади. Португалиялик мураббий “қизил иблислар” бош мураббийи Луи ван Гал ўрнини эгаллаши кутилмоқда.\nСўнгги пайтларда “Манчестер Юнайтед” мухлислари ва жамоа раҳбарияти голландиялик мураббийнинг олиб бораётган ишидан норозилик билдирган.\nШунинг учун, уни ишдан бўшатишмоқчи.\nМаълумот ўрнида, Луи ван Гал бошқарувидаги “МЮ” Англия чемпионати 26-туридан сўнг 41 очко тўплаган ҳолда турнир жадвалининг 5-поғонасини эгаллаб турибди.


Ҳукумат ипотека кредитлари беришнинг янги тартибини тасдиқлади\n22 май 2022, Тошкент вақти: 22:15\nИпотека кредитлари олганларга имтиёзли давр белгиланмайди.\nБундан буён ипотека кредитлари бозор тамойилларига асосланган ҳолда 20 йилдан кўп бўлмаган муҳлатга берилади.\nҲукумат бу борада 5 февраль куни Молия вазирлиги томонидан жойлаштириладиган маблағлар ҳисобидан ипотека кредитлари ажратиш тартиби тўғрисидаги низомни тасдиқлади.\nНизомга асосан қарз олувчиларга ипотека кредитлари 20 йилдан кўп бўлмаган муддатга бозор (фоиз) ставкасида ажратилади. Ипотека кредитлари олганларга аннуитет тўловлар тартиби тадбиқ этилади ва имтиёзли давр белгиланмайди.\nФуқароларга ипотека кредити банклар томонидан бошланғич бадали тажриба ўтказилаётган вилоятларда якка тартибда қурилаётган уй-жой қийматининг 10 фоизидан кам бўлмаган миқдорда, сотиб олинадиган квартира қийматининг қишлоқ жойларда камида 10 фоизи, шаҳарларда камида 20 фоизи миқдорида берилади.\nИпотека кредитининг миқдори қишлоқ жойларда ва шаҳарларда 1 ва 2 хонали квартиралар учун 240 млн сўмгача, 3 ва ундан кўп хонали квартиралар учун 320 млн сўмгача бўлади.\nТошкент шаҳрида эса 1 ва 2 хонали квартиралар учун 264 млн сўмгача, 3 ва ундан кўп хонали квартиралар учун 352 млн сўмгача берилади.


Добавлено: 28.10.2016, 09:31\nИстаймизми, йўқми биз билан бирга танамиз ҳам улғаяди. Бу жараён терида ажинлар кўринишида акс этади. Ёқимсиз ҳолат, аммо ундан бутунлай қочиб бўлмайди. Унинг пайдо бўлишини кечиктириш эса ўз қўлимизда. Олий тоифали косметолог Маҳбуба МАМАНОВА бу борада тавсиялари билан бўлишади.


Хива хони. Қўнғиротлар сулоласидан. Муҳаммад Раҳим И нинг ўғли, Муҳаммад Раҳим ИИ -Ферузнинг отаси. Унинг даврида Хивадаги ички низоларга барҳам берилган, хонликда тинчлик-осойишталик барқарор топган. Сайид Муҳаммадхон 1858-йил Хивага келган Н.П. Игнатев миссиясини қабул қилган. Шу йили 28 августда Хивада рус элчихонаси очилган. 1863-йил венгер сайёҳи Г.Вамбери ҳам Сайид Муҳаммадхон қабулида бўлган. Сайид Муҳаммадхон даврида Хивадаги Қўҳна арк саройидаги кўринишхона қайта тикланган ва унинг шипи, айвон устуни хоразмча нақшлар билан безатилган. 1859-йилда Хиванинг Дишан қалъа қисмида, Нуруллабой боғида янги кўринишхона қуриб битказилган.\nОгаҳий “Гулшани давлат” тарихий асарида Сайид Муҳаммадхоннинг хонлик даврини таърифлаган. Сайид Муҳаммадхон хонликни бошқаришда бошқа давлатлар, айниқса, Россия билан муносабатларида ўзини мустақил ва тенг ҳуқуқли давлат ҳукмдори сифатида тутган. Сайид Муҳаммадхоннинг жасади Хивадаги Саид Моҳи рўйи жаҳон (Саид Маҳрўйжон) мақбарасига қўйилган.


Ҳамзанинг ўрнига Успенский\n23 октябр 2021, Тошкент вақти: 03:21\n85 йиллик тарихга эга Ҳамза номли республика мусиқа билимгоҳи Успенский номидаги коллеж таркибига киритиладиган бўлди.\nТошкентдаги Ҳамза номли республика мусиқа ўқув юрти тугатилиб, Успенский номидаги коллеж таркибига киритлди. Ўзбекистон Вазирлар маҳкамасининг мусиқа билим юритини тугатиш ҳақидаги қарори Ҳамза номли билимгоҳнинг мингдан ортиқ жамоаси норозилигига сабаб бўлмоқда.\nТошкентда 85 йилдан бери фаолият олиб борган Ҳамза номли республика мусиқа коллежи тугатилди.\nТошкентдан олинган хабарга кўра¸ 17 август куни мусиқа коллежи жамоасига Ўзбекистон Вазирлар Маҳкамасининг мусиқа билим юртини тугатиш ҳақидаги қарорини кўрсатишган.\n“Коллежнинг 1000 дан зиëд жамоаси Успенский номидаги коллеж таркибига ўтказилиши педагог ўқитувчилар норозилигига сабаб бўлди” деб ëзди www.ferghana.ru интернет нашри.\n1939 йилда ташкил қилинган Ҳамза номли мусиқа билим юрти Ўзбекистонда профессионал классик мусиқа пойдеворини яратган даргоҳ эди, деб эслайди таниқли ва кекса санъаткор Ҳадия Юсупова душанба куни Озодлик билан суҳбатда.\n- Бу билим юртида болалар билан алоҳида шуғулланишади. Яхши тайëрлашади¸ яхши ўргатишади¸ яхши билим беришади. Шу билан бола ривожланиб кетади. Яхши ўқиган болалар¸ ўзининг билимига эга бўлган болалар ўзини кўрсатади. ўзининг билим юртида ўқиганлигини билдириш учун жуда тиришиб ўқийди. Яхши ўқиб¸ яхши дипломлар олишади¸- дейди Ҳадия Юсупова.\nҲамза номли мусиқий билим юрт рўпарасида истиқомат қиладиган Раъно опа билим юртнинг тугатилиши юзасидан фарқли фикр айтади.\n- Яхшими бу ëки ëмонми буни мен билмадим. Ўзи лицей бўлган экан. Кичкина эмас ўзи битта катта мактаб. У мусиқий билим юрти эди. Иккитада энди. Бу ерни битириб¸ у ëққа киришарди. Анчадан бериб бўлар эди.\n- Албатта. Обрўйи бўлган. Ҳамза билим юртини битириб консерваторияга ҳам киришарди¸- дейди Раъно опа.\nМусиқий билим юртларининг тугатилиши ва уларга оид биноларнинг тижорат тузилмалари тарафидан олиб қўйилиши ҳақида илгари xабар берган эдик.


Танқиддан сўнг: Оқдарёдаги канал кўприги атрофига хавфсизлик тўсиғи қўйилди, огоҳлантирувчи белгилар ўрнатилди - zarnews.uz\nТанқиддан сўнг: Оқдарёдаги канал кўприги атрофига хавфсизлик тўсиғи қўйилди, огоҳлантирувчи белгилар ўрнатилди\n2019 йил 6 ноябрь куни Zarnews.uz телеграм каналида Оқдарё туманида йўл чеккасидаги чуқурликка тўсиқлар қўйилмаганлиги туфайли “Нексия” автомашинаси чуқурликка тушиб кетгани акс этган видео лавҳа эълон қилинди. Ушбу танқидий лавҳа Оқдарё тумани ҳокимлиги ҳамда Оқдарё тумани ИИБ томонидан ўрганиб чиқилди. Тегишли мутасаддиларга зудлик билан кўрсатилган камчиликларни бартараф этиш, хавфсизлик чораларини кўриш учун топшириқлар берилди.\nОқдарё тумани ИИБ ЙҲХГ катта инспектори Н.Ибрагимов бошчилигида Лойиш шаҳарчаси Амир Темур кўчасининг таъмирлаш ишлари олиб борилаётган қисмига, канал кўприги атрофига тош тўктирилиб, тўсиқ бунёд этилди ва тегишли огоҳлантирувчи хавфсизлик белгилари ўрнатилди.\nЙўлнинг қолган қисмларида ҳам хавфсизлик чораларини кўриш ишлари давом эттирилмоқда.\nОқдарё тумани ҳокимлиги ахборот хизмати.\nТеглар: Оқдарё ЙТҲ кўприк\nАвтобус юк машинасига урилиб кетди\nЙТҲ оқибатида “Lacetti” ёниб кетди\nЖаслиқда ЙТҲ оқибатида 2 та юк машинаси ёниб кетди, бир ҳайдовчи вафот этди


Александр Хомяков: Ўйин бизнинг назоратимизда ўтмади\n25 май, 2018, 08:15\nХабарингиз бор кеча Про-лиганинг 11-турида “Машъал” ўз майдонида “Шўртан”ни (3:0) қабул қилди. Учрашувдан сўнг ташкил этилган матбуот анжуманида майдон эгалари бош мураббийи Александр Хомяков ҳам иштирок этди ва ўзининг ўйин ҳақидаги фикрларини билдириб ўтди.\n“Биз бугун тезкор гол киритишга эришдик. Айтишим мумкинки бу баҳс бизнинг назоратимиз остида ўтмади. Бугун биз барча имкониятларимиздан фойдалана олмадик. Иккинчи бўлимда эса асабийлашдик ва бунинг ортидан жазоландик ҳам. Натижада бир киши кам бўлиб қолдик. Шогирдларим қолган дақиқаларда янада масъулият билан ўйнай бошлашди ва қарши ҳужумда рақибни икки бор жазолашди. Якунда биз йирик ҳисобда ғалаба қозондик", - дейди Хомяков


Ўзбекистондаги баҳор сиёсий қаҳратон фонида. Фотолавҳа - Фарғона.Ру ахборот агентлиги\n14:17 msk, 24 Сентябрь 2020\n27.03.2006 14:01 msk\nБаҳор дафъатан келади. Қуёш бўй кўрсатади, иссиқ кийимлар ечилади, далалардан ҳовур кўтарилади. Бу пайтда ҳамма нарса кутилмаган илиқликдан баҳра олади, бу илиқликдан ҳатто музлаб қотиб кетган юракларни ҳам эрийди, ўткинчилар юзларида эса маънисиз табасссум пайдо бўла бошлайди. Бу зиддият сиёсий қаҳратон фонида янада яққолроқ сезилади.\nҚорайиб турган дов-дарахт шохлари оппоқ ёки ним пушти рангдаги гуллар билан безанади, мовий осмон фонида бўртиб кўриниб турган бу манзара гуллаётган сакура аксланган япон суратларини эслатади. Мевали дарахтлар фақат боғларда эмас, деярли ҳамма жойда – йўл ёқаларида, хиёбонларда, хусусий ва кўп қаватли уйлар олдида ўсганлиги учун ҳаммаёқда гулларнинг ёқимли ифори таралиб туради.\nБолалар бу пайтда ошкора хурсандлик билан кўчаларга чиқадилар, бу ҳолат катталарга ҳам ўз таъсирини кўрсатади. Узун қиш бўйи уйда ўтириб чарчаган чол-кампирлар ҳам ташқарига чиқадилар.\nМактаб ўйингоҳларида яна футбол турнирлари авж олади. Бу пайт бирор ўйингоҳ ёки шунга мувофиқ келадиган бирор майдонча бўш қолмайди.\nБаҳор варрак учириш пайти ҳамдир. Варракларни баъзан болалар ўз қўллари билан ҳам ясайдилар, аммо кўпинча яқинроқдаги бозордан сотиб олинади. «Ҳалокатга учраган» учар мосламаларнинг қолдиқлари кейин узоқ вақт электр симларида осилиб туради, бу тегишли хизматлар ходимларининг норозилигини келтириб чиқарди.\nБаҳорнинг расман кириб келиши янги йил рамзи бўлган халқ байрами Наврўздадир. Унинг илдизлари қадим замонларга тақалиб, эрон-турк дунёсининг деярли ҳамма ерида нишонланади. Байрам арафасида ободонлаштириш ва тозалаш тадбирлари ўтказилади, Наврўзнинг ўзига эса жуда кўп миқдорда сумалак тайёрланади.\nРасмийлар учун баҳор ободончилик бўйича аҳолининг ёрдами билан амалга оширилган ишлар ҳақида ҳисобот топширишга яхши баҳонадир. Ҳукумат матбуоти катта тадбирлар ҳақидаги ҳисоботлар билан тўлади.\nБу кунларда бозорларда гул ва дарахт кўчатлари савдоси авж олади, боғбонлар харидорларга анъанавий, ҳаммага маълум навларни кўрсатиб, мақтаб сотадилар.\nАриқларда сувлар жилдирайди – тоғларда қорлар эрий бошлаган. Тўлароқ манзара ҳосил бўлиши учун қорайиб турувчи, шохлари тарвақайлаган тутларни, йўл-йўл далаларни қўшсангиз, кўз олдингизда Ўрта Осиё баҳорининг асосий унсурлари намоён бўлади. Уйингиздан узоқ бўлганингизда буларни жуда соғинасиз...


Intel биткоин майнинги учун оддий процессорлардан 1000 баравар кучли чип яратди – Kommers.uz\nТехнология\t18:00 | 12.2.22\nIntel биткоин майнинги учун оддий процессорлардан 1000 баравар кучли чип яратди\nЯнги чип ҳақида батафсил маълумот 23 февраль куни ISSCC конференциясида маълум қилинади.\nIntel биткоин майнинги учун оддий процессорлардан 1000 баравар кучли бўлган чип яратди. Бу ҳақда Reuters хабар бермоқда.\nҚайд этилишича, Intel’нинг график процессорлар бўлими бошлиғи ва катта вице-президенти Ража Кодури компания 2022 йилда криптовалюта «қазиб олиш» учун махсус Bonanza Mine процессорини чиқаришини маълум қилган.\nТаъкидланишича, Intel’нинг чипи катта ҳисоблаш қувватини талаб қилувчи ва шунинг учун кўп энергия сарфлайдиган блокчейн вазифаларини қайта ишлашни тезлаштириш учун мўлжалланган энергия тежовчи «тезлаткичдир».\n«Чип архитектураси майда кремний бўлагида амалга оширилган, шунинг учун уни ишлаб чиқариш жорий маҳсулотларни етказиб беришга минимал таъсир кўрсатади», дейилади компания хабарида.\nГрафик карталари майнинг учун кенг қўлланиладиган Nvidia чип ишлаб чиқарувчиси Ethereum қазиб олишга мўлжалланган алоҳида чипга эга.\nАввалроқ Twitter асосчисининг тўлов компанияси биткоин «қазиб олиш» тизимини яратиши хабар қилинганди. Шунингдек, америкалик эркак Tesla’да криптовалюта «қазиб олиш»ни бошлагани ҳақида хабар берилди.


Франция президентлигига номзод прокуратурада кўрсатма берди\n22:42 / 30.01.2017\nФранция президенти лавозимига номзод Франсуа Фийон ва унинг турмуш ўртоғи Панелопа душанба куни Миллий молиявий прокуратурада кўрсатма беришди. Бу ҳақида BFM TV телеканали хабар берди.\nЖуфтлик душанба куни пешиндан кейин Нантердаги молиявий прокуратура биносига келди. Таъкидланишича, уларни алоҳида сўроқ қилинган.\nБундан аввал Франция прокуратурасида Фийоннинг ишга жойлашуви тафсилотларига аниқлик киритилиши ҳақида хабар берилган. Хусусан, тергов сиёсатчининг турмуш ўртоғига қўйилаётган айблов - молиявий воситаларни суистеъмол қилишга диққатни қаратмоқда.\nПрезидентликка номзод қўйилган айбни тан олмади ва гўёки қонунбузарлик борасидаги айбловлар унинг сиёсий рақиблари томонидан тарқатилаётганини таъкидлади. Фийон айбсизлигини исботлаш учун прокуратура билан ҳамкорлик қилишга тайёр эканлигини билдирди.\nФранция президент айблов номзод


Адабиёт: Набижон Боқий. Юртменбошининг хотира дафтари-3 - BBC News O'zbek\nАдабиёт: Набижон Боқий. Юртменбошининг хотира дафтари-3\nҚоровулбегига: "Олой бозорига бораман", дедим-у, ўзим Эски шаҳарга йўл олдим. Миллий академик театр рўпарасига етганимизда "ГАЗ-31"ни таққа тўхтатиб, йўл четида мижоз кутиб турган битта "Тико"га ўтириб: "Ҳайданг, сўраганингизни бераман!" дедим. "Қаёққа ҳайдай, отахон?" "Хайкун, Қўйлиқ!" дедим. "Бажонидил, биродар. Гужо рафтем?" деб сўради ҳайдовчи ички кўзгудан манга тикилиб. "Пока Қўйлиқ меравем, потом посмотрим". "Мебахшит, ту аслан аз гужо?" "Ман аслан аз шаҳри Шероз". "А-а, ту эроний мардакмэ?" "Ман эроний мардак нест, ман туркам". "Понятно..."\nАдютантимга кўз қисиб қўйдим. У ҳайдовчининг елкасига қўлини қўйиб: "Бурилиш тақиқланган чорраҳадан чапга бурилиб, "Дружба народов"дан ўнгга юриб Катта Ҳалқа йўлга чиқиб олсанг, биродари азиз, ўн доллар бераман!" деди. "Локин манда долларга қайтим йўқ". "Қайтими керак эмас, фақат орқамиздан келаётган "дум"дан узилиб кетсак бас". Ҳайдовчи кўзгудан маъноли разм солиб: "Нима бало, ман этилган жойда тиланчилик қилаётган эдиларингми? Изларингдан мелиса тушганми?" деб сўради. "Шунақароқ", дедим мужмал қилиб. "Ундай бўлса, турк биродарим, яна ўн доллар қўшасиз! А то, ман правамдан айрилиб қолишни истамайман". Адютантим гапни кўпайтирмасдан қўйнидан йигирма доллар чиқариб узатди: "Етадими?" "Ҳозирча етади, кейин яна кўрамиз".\nЧорраҳада светофорнинг қизил чироқлари ёниб турган бўлса-да, "Тико" ғизиллаб ўтиб кетаверарди. Катта Ҳалқа йўлига чиқаётганимизда мелиса мошинаси олдида ГАИ ходимлари қаддини ғоз тутиб бизга чест бериб турганини кўрган ҳайдовчи ажабланиб орқасига ўгирилиб қараб қўйди. "Чамаси, бирорта шишкани кутаётган бўлишса керак", дедим пинак бузмасдан. "Ҳм-м..." деди ҳайдовчи.\nҚўйлиққа яқинлашиб машинани тўхтатдик ва апил-тапил тушиб оломон орасига ўзимизни урдик. "Деҳқон бозори"га Бектемир томондан кириб бордик. Кўтара савдо қилинадиган расталарни оралаб ўтдик. Не тонгким, ҳар қадамда таниш башаралар кўзга ташланиб турарди: ҳаммасининг қулоғига наушник тақилган, қўлларида антеннаси чиқариб қўйилган алоқа воситаси бор эди.\n- Вой, сувка-ей, олдиндан эҳтиёт чорасини кўриб қўйган, шекилли, - дедим.\n- Шунақага ўхшайди. Қоровулбеги агентларини экиб ташлабди-ку! - деб пичинг қилди адютантим.\nЭнди яширинишидан ҳеч қандай фойда йўқ эди, ўзимизни эмин-эркин тутиб бозор айлана бошладик. Табличкага ёзиб қўйилган нарх-наволарни кўздан кечирдик. Ўтган йили Халқаро валюта фондидан вакиллар келиб бозор айланишганида ҳам сотувчиларга махсус табличкалар улашиб чиқилган эди. Гуручфурушлар ёнидан ўтаётиб, битта йигитга рўпара бўлдим.\n- Жўра, кўтарасига қанчадан берасиз? - деб сўрадим.\n- Қанча оласиз ўзи?\nОғзи очиқ қопдан бир ҳовуч гуруч олиб шопириб кўрдим.\n- "Авангард"га оқшоқ аралашган экан. Арзонроқ қилиб берасизми?\n- Дойи, қанча оласиз ўзи? - деди сотувчи бир оз асабийлашиб. - Бир тоннами, ўн тоннами?\n- Юз тонна оламан.\n- А-а! - деб оғзини каппа очди йигит. - Қўйсангиз-а, юз тонна бирич оладиган одам гадойнусха бўлиб юрмийди. - У тескари қараб сигарет тутатди.\nПолиз экинларининг уруғлари намунага қўйиб қўйилган растани томоша қилишга киришдик. Қовун-тарвуз уруғлари орасида бир тўп тукли уруғни кўриб тўхтадим. Тавба, тарвуз уруғининг туки борлигини биринчи марта кўришим эди.\n- Бу жунли тарвузнинг уруғими? Шакли қанақа бўлади? Узунчоқ тарвузнинг уруғи шунақа бўладими?\n- Узунчоқ тарвузнинг жуни бўлмайди.\n- Бу уруғнинг жуни бор-ку! - деб уч-тўрт дона уруғни кафтимга олиб кўзимга яқинлаштирдим. - Ё экилганидан кейин жуни тўкилиб кетадими?\nСотувчи мийиғида кулди.\n- Жунини қириб, кейин экасиз, отахон! - деди ҳиринглаб.\nАдютантим кафтини оғзига босиб хахолаб юборди.\n- Қилмаган ишим - тарвуз уруғининг жунини устарада қириб ўтириш қолган эди, раҳмат! - дедим кесатиб.\n- Бу мочалканинг уруғи, отахон, - деб уруғфуруш тирсакларини растага тираб чакмон кўкрагига тикилиб қолди. - Қанақа орденингиз бор? - деб сўради.\n- Қайдан билдингиз?\nТиржайиб башарамга тикилди.\n- Тешилган ўрни кўриниб турибди-ку! Манимча, Улуғ ватан урушида қатнашган отангиз орден олиб қайтган, бобой вафот этганидан сўнг сиз у кишининг чакмонини сандиқдан олиб кийиб чиққансиз, орденини уйда қолдиргансиз. Топдимми?\n- Ҳовва, - дедим. - Майлими, уч-тўрттасини синаб кўраман, - деб мочалка уруғини чакмоннинг ички чўнтагига солдим.\n- Олинг, мандан сизга совға.\nУруғни боғимда ўсган бир туп тоғолча остига экиб қўйдим. Ҳозир дарахтга чирмашиб чиққан мочалка баланд шохларда ғуж-ғуж ҳосил қилган. Тўрттаси айниқса катта бўпкетди.


Мулоқотларда аниқланган муаммолар сессияда кўриб чиқилди » Зарафшон Газетаси\nМулоқотларда аниқланган муаммолар сессияда кўриб чиқилди Сиёсат\nЎзбекистон Республикаси Олий Мажлиси Қонунчилик палатаси депутатлари ва Сенати аъзолари томонидан Каттақўрғон туманида ижтимоий-иқтисодий ривожлантириш, аҳоли турмуш даражасини янада яхшилаш, фуқароларнинг ҳуқуқлари ва эркинликларини таъминлаш борасида олиб борилаётган ишлар ҳолати ўрганилди.\nЎрганиш якунлари туман Кенгаши сессиясида муҳокама қилинди. Маълум бўлишича, тумандаги ижроия ҳокимияти, ҳуқуқни муҳофаза қилувчи органлар ва бошқа мутасадди идоралар томонидан қатор ташкилий ва амалий ишлар бажарилган. Шунга қарамасдан ҳудудда ўз ечимини кутаётган масалалар, фойдаланилмаган имкониятлар кўп.\nДепутатлар ва сенаторлар ўн кун мобайнида тумандаги барча маҳалла фуқаролар йиғинларида ёшлар, тадбиркорлар, фермерлар билан мулоқот олиб бориб, уларни қизиқтираётган масалалар, эҳтиёжлари, таклиф-мулоҳазалари билан танишди. Учрашув ва мулоқотларда 3050 нафарга яқин фуқаро, 200 га яқин тадбиркорлик субъектлари қамраб олиниб, уларнинг муаммо ва камчиликлари юзасидан фикрлари эшитилди. Улар томонидан 428 та масала кўтарилган бўлса, 19 тасига жойида ечим топилди, қолганларини ҳал қилиш бўйича тегишли ташкилотларга тавсия ва кўрсатмалар берилди. Фуқароларни ташвишга солаётган муаммоларнинг ечими ёхуд уларнинг бузилган ҳуқуқларини тиклашга, туман иқтисодий ва ижтимоий инфратузилмаси объектларининг нормал фаолиятини ташкил этишни таъминлашга оид туман ва вилоят ташкилотлари раҳбарлари номига ўндан ортиқ депутатлик сўровлари юборилди. Бундан ташқари, ҳудудларда аҳолини ўйлантираётган 20 дан ортиқ республика даражасида ҳал қилиниши талаб этиладиган масалаларни ечиш йўллари депутатлар ва сенаторлар томонидан таҳлил қилинди.\nСессия якунида мавжуд камчиликларни бартараф этиш юзасидан тегишли қарорлар қабул қилинди.\nАҳоли билан мулоқот жойларга чиқиш, одамлар билан юзма-юз суҳбатлашиш зарурлигини кўрсатди\nНатижалар таҳлил этилди


Аварияда айбланаётган минивен ҳайдовчиси тирик қолди\n2017 йилнинг 1 февралида Янги Москва туманидаги Варшавский шоссесида содир бўлган аварияда 9 киши халок бўлди, 3 киши оғир жароҳатлар билан шифохонага ётқизилди.\n- Иккита траспорт воситаси тўқнашиши оқибатида, улардан бири ёниб кетди. Дастлабки маълумотларга биноан, йўл-транспорт ҳодисаси натижасида 8 киши нобуд бўлди, яна 4 киши тиббиёт муассасаларига госпитализация қилинди. Мазкур трассада автотранспорт ҳаракатланиши вақтинчалик қийинлашган, деди журналистлар олдида қилган чиқишида Москва шаҳар Йўл ҳаракати хавфсизлиги бошқармаси расмийси Любовь Висоцкая.\nКейинроқ, аварияда оғир жароҳат олганлардан бири шифохонада жон бергани маълум бўлди.\nАвтоҳалокатда тўқнашган УАЗда уч киши куйиб ҳалок бўлди, Toyota минивенида – беш киши ҳалок бўлди.\nПолиция очиқлаган маълумотга кўра, УАЗ автомашинаси қирғизистонлик ишчиларни шу атрофда жойлашган миграция марказига олиб кетаётган бўлган.\nРоссия Тергов қўмитаси Жиноят Кодексининг 264 моддаси 5 қисми, яъни “Йўл ҳаракати ва транспорт воситалари эксплуатацияси қоидаларининг бузилиши оқибатида икки ва ундан ортиқ одамларнинг ўлими” асосида жиноий иш очди.\nОзодлик турли манбалардан тасдиқлаган маълумотларга кўра, автоҳалокатда Ўзбекистон, Қирғизистон, Россия ва Тожикистон ватандошлари нобуд бўлган. Қирғизистон Ташқи ишлар вазирлиги ҳодисада Toyota ҳайдовчиси бўлган бир нафар қирғизистонлик оғир жароҳат олганини маълум қилди.\nШифокорлар шифохонага етмасдан жон таслим қилган йўловчининг шахсини очиқламади.\nToyota автомобили ва УАЗдаги ёнғинда куйиб кетган яна 3 йўловчи шахси ва ватандошлиги ҳам аниқланганича йўқ.